#40razloga da neplodnost bude u prvom planu - Bebac.com\nNova kampanja 40 razloga naglašava uticaj neplodnosti na Evropu\nPlodnost Evrope (Fertility Europe) poziva da tokom Evropske nedelje (ne)plodnosti (European Fertility Week) neplodnost bude svima u prvom planu\nBRISEL, 6. novembar 2017. – Danas se obeležava početak kampanje #40razloga, kao i početak druge godišnje Evropske nedelje (ne)plodnosti – koja je osmišljena tako da se neplodnost u celoj Evropi istakne u prvi plan.\nKampanja #40razloga je povezana sa 40. godišnjicom začeća prve VTO bebe na svetu, koje se desilo 10. novembra. I pored toga, četiri decenije nakon ovog revolucionarnog otkrića mnogim građanima Evrope još uvek nisu dostupne sve raspoložive opcije i resursi za lečenje neplodnosti, ili čak uopšte nemaju svest o njima. Mnogi Evropljani imaju problem da otvoreno govore o neplodnosti, zbog ogromne stigme koja prati ovu temu. Kao takva, neplodnost nema onu važnost na političkom i nacionalnom planu, koju bi morala da ima. Ovogodišnja Evropska nedelja (ne)plodnosti ima za cilj da približi činjenice o neplodnosti svim Evropljanima, istovremeno pozivajući na veću svest i politiku podrške u zemljama članicama u cilju rešavanja nejednake dostupnosti procedura za lečenje neplodnosti unutar Evrope.\n„Zbog prirode dijagnoze, muškarci i žene koji se bore sa sterilitetom se često ustručavaju da govore o svojim nedaćama. Budući da je neplodnost izuzetno lična za svakog pojedinca, izazov je veoma kompleksan,” izjavila je Satu Rautakallio-Hokkanen, predsednica „Plodnosti Evrope”. „Ipak, to ne znači da o tome ne treba razgovarati. Govoreći otvoreno o medicinskim opcijama, ličnoj borbi i istini, Evropa može da preduzme neophodne korake u borbi protiv stigme koja prati sterilitet – zbog toga što se na kraju krajeva neplodnost tiče svih nas, iz prostog razloga što su svi nekome roditelj, sestra, brat ili prijatelj.”\nEvropska nedelja (ne)plodnosti 2017 dolazi u vreme kad plodnost Evrope pati. Ciljna stopa nataliteta po ženi u Evropi bi trebalo da bude 2,1; pa ipak, sudeći po najnovijim istraživanjima prosek je 1,58, dok u zemljama poput Italije i Grčke dodatno pada čak do 1,4. Ovo znači da će se, po prognozama, radno stanovništvo u EU smanjiti za oko 40 miliona ljudi do 2080. godine. Posledice koje ovi brojevi mogu imati za Evropu su alarmantne. Opadajuća stopa nataliteta u kombinaciji sa starenjem stanovništva znači da je Evropa u opasnosti da u sledećih 50 godina izgubi svoju ekonomsku, kulturnu i ukupnu međunarodnu moć.\nŠto se tiče situacije u Srbiji, ona nije ništa bolja od evropskog proseka, naprotiv. U Srbiji žene u proseku imaju po 1,5 dete, što je daleko od granice proste reprodukcije, dok svaki treći par nema dece. „Po dostupnim procenama, oko 400.000 parova u Srbiji ima problema sa neplodnošću. Kao i u EU, stigma i tabu su rasprostranjeni na našim prostorima, i veoma je važno raditi na podizanju javne svesti i edukaciji društva o pitanjima i problemima steriliteta”, rekla nam je Sandra Jovanović, predsednica „Šanse za roditeljstvo”, jedinog domaćeg udruženja koje se zalaže za što bolje uslove lečenja steriliteta i vantelesne oplodnje. „Naše udruženje je ove godine primljeno u punopravno članstvo „Plodnosti Evrope”, na šta smo izuzetno ponosni. S obzirom na to da delimo zajedničke ciljeve i interese, rado smo se uključili u akciju realizacije Evropske nedelje (ne)plodnosti, jer smatramo da i Srbija mora mnogo više da učini i za samo lečenje, i za podršku parovima i pojedincima koji se bore sa neplodnošću.” Ako se nešto ne promeni, prognoze su tmurne. Čak i do toga da demografi tvrde da ako dospemo do stope rađanja od 1,3 deteta možemo nestati kao nacija.\n„Sada je pravi trenutak da se govori o neplodnosti,” izjavio je dr Roy Farquharson, predsednik „Evropskog udruženja za humanu reprodukciju i embriologiju” (www.eshre.eu). „Moramo da iniciramo ovu izuzetno važnu konverzaciju, kao i da smanjimo stigmu i dozvolimo pojedincima, i ženama i muškarcima, da se angažuju u iskazivanju svojih osećanje i stavova. Treba da radimo zajedno, kao udruženja stručnjaka za neplodnost i organizacije pacijenata, da pomognemo da se otvore vrata i promoviše iskren dijalog o sterilitetu i medicinski potpomognutoj reprodukciji.”\nEvropska nedelja (ne)plodnosti je pokrenuta 2016. godine i stvorena je da bi se skrenula pažnja na dilemu o neplodnosti, temu o kojoj se retko govori u Evropi. Prošle godine, „Plodnost Evrope” je kao prioritete postavila razbijanje stigme i tišine koja prati neplodnost u Evropi. Ove godine, cilj organizacije je privući pažnju Evrope podstičući razgovor i obrazloženja zašto je neplodnost važna, naglašavajući #40razloga koji produbljuju dalju priču o njoj.\nDa bismo istakli navedeno, kao i druge društvene, ekonomske, demografske i zdravstvene razloge zašto je neplodnost važna, kampanja #40razloga će biti započeta video-snimkom koji pokazuje prave razloge zbog kojih je neplodnost važna stanovnicima Evrope. Nakon toga, „Plodnost Evrope” će objaviti #40razloga za brigu o plodnosti koji su zasnovani na nauci i brojevima. Razlozi će se objavljivati svakodnevno na Facebook-u (Plodnost Evrope Facebook) i Twitter-u (Plodnost Evrope Twitter), uz ohrabrenje publici na društvenim mrežama da dodaju svoje razloge celoj priči. Svaki od #40razloga „Plodnosti Evrope” su relevantni komadići istine izvučeni iz svih aspekata života u Evropi, od ekonomije do mentalnog zdravlja.\nOsim razmene sopstvenih razloga za razgovor o neplodnosti, publika ima mogućnost da stavi baner European Fertility Week 2017 na svoje profile na društvenim mrežama, i na taj način pokaže svojim prijateljima i bližnjima da im je zaista iskreno stalo do problema neplodnosti.\nO UDRUŽENJU „ŠANSA ZA RODITELJSTVO”\nUdruženje parova Srbije u borbi za potomstvo je dobrovoljna, nevladina, neprofitna organizacija nastala kao podrška parovima koji se bore sa infertilitetom u Srbiji. Cilj Udruženja je da ukaže na probleme sa kojima se parovi suočavaju i kroz društveno delovanje utiče na njihovo prevazilaženje i ispunjenje ciljeva u vezi sa poboljšanjem kako uslova tako i kriterijuma za postupak vantelesne oplodnje (VTO) na račun RFZO. Udruženje je osnovano u septembru 2016. godine. Samo integrisanim odgovorom društva može se postaći konačni cilj Udruženja, da svako dobije šansu da bude roditelj.\nO „PLODNOSTI EVROPE”\nPlodnost Evrope je asocijacija evropskih organizacija i udruženja pacijenata, koje se bave pitanjima plodnosti i steriliteta. U EU neplodnost pogađa više od 25 miliona ljudi. Otvarajući vrata iskrenom i produktivnom razgovoru, Plodnost Evrope za cilj ima da eliminiše stigmu vezano za neplodnost i da doprinese otvorenom dijalogu na tu temu širom Evrope.


Pomoćnik ministra unutrašnjih poslova i načelnik Sektora za vanredne situacije Predrag Marić izjavio je danas na otvaranju 41. Međunarodnog sajma prevencije i reagovanja u vanrednim situacijama i bezbednosti i zdravlju na radu „112 EXPO“ da su vatrogasci-spasioci od početka godine imali oko 18.000 intervencija i da su spasili više od 1.000 ljudi.\nMarić je istakao da Ministarstvo unutrašnjih poslova ulaže veliki trud u poboljšanje organizacije, nabavku opreme i jačanje ljudskih kapaciteta vatrogasno-spasilačkih jedinica kako bi se na još viši nivo podigla bezbednost građana i smanjio broj ugroženih i materijalna šteta u vanrednim događajima.\nMarić je ocenio da je Međunarodni sajam „112 EXPO“ odlična prilika za predstavljanje rada svih službi u oblasti zaštite i spasavanja u vanrednim situacijama.\n„Posebno sam ponosan što možemo da predstavimo neke od resursa koje je Republika Srbija u prethodnom periodu nabavila za potrebe Sektora za vanredne situacije, kao što su navalna vatrogasna vozila, vatrogasne cisterne i druga oprema“, rekao je Marić.\nOn je dodao da će tokom trajanja sajma pripadnici Sektora za vanredne situacije predstaviti sisteme i opremu za reagovanje u vanrednim situacijama, obučenost i pripremljenost vatrogasno-spasilačkih jedinica i specijalizovanih jedinica civilne zaštite.\nNa otvaranju sajma „112 EXPO“ prikazana je i zajednička vežba pripadnika Sektora za vanredne situacije, Crvenog krsta, Gorske službe spasavanja i svih drugih delova sektora civilne zaštite.


Predsednik opštine uključio rasvetu u Gornjem parku - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Predsednik opštine uključio rasvetu u Gornjem parku\nRadovi na rasveti Gornjeg parka su završeni, a u skorijem periodu bi mašine ponovo trebalo da okupiraju ovaj prostor, budući da će, prema najavi direktora Direkcije za izgradnju Bečej Gorana Matića, javna nabavka za radove na postavljanju trotoara biti raspisana za desetak dana.\nPredsednik opštine Vuk Radojević je večeras (5. septembar) u 20 sati zvanično uključio svetlo u Gornjem parku. Prema Radojevićevim rečima, završetkom ovih radova, „uneta je svetlost u park, a simbolično i u celu opštinu”. Prostor veličine oko hektar i po unapređen je sada u estetskom smislu, a i u smislu bezbednosti. S tim u vezi, prvi čovek opštine Bečej podsetio je na to da je dečji dispanzer, koji se nalazi u parku, do sada nekoliko puta obijan i pljačkan, te da bi trebalo da nakon postavke osvetljanja takve radnje budu svedene na minimum.\nPostavljene su „led“ sijalice snage 45 vati, njih ukupno 42, čiji je vek trajanja 50 hiljada sati, odnosno 13 godina. Postavka osvetljenja poverena je bečejskoj firmi „Elektro Liv“, a vrednost radova iznosi oko pet miliona dinara. Pored ovog posla direktor Direkcije za izgradnju opštine Bečej najavio je postavljanje oko 1.200 kvadratnih metara.trotoara.\n– Prema našim predračunima i premerima potrebno je oko 630 dužnih metara da bi park dobio punu dimenziju i postao celishodan. Zbog toga je neophodno da uložimo, prema našim procenama, još tri miliona dinara, kako bismo postavili staze, ali i propratni parkovski mobilijar. Što se toga tiče, dokumentacija će biti pripremljena za desetak dana, pa će biti raspisana javna nabavka i za taj deo posla, naveo je Goran Matić.\nFinalizacija radova na osvetljenju Gornjeg parka kasnila je oko mesec dana, kako je rečeno, zbog stubova.\n– Nakon sugestije i nadzornog organa i direkcije za izgradnju, došlo je do prepravki kada su u pitanju stubovi, što je usporilo radove, kazao je Goran Matić. Na kašnjenje se nadovezao i predsednik opštine koji je rekao da se insistiralo na tome da, i pored tih sugestija, sve bude u skladu sa tenderskom dokumentacijom.\n– Za isti iznos novca koji je bio predviđen za nabavku i postavljanje metal halogen svetiljki, dobili smo „led” svetiljke, najsavremenije i najštedljivije, i tako dali domaći zadatak onima koji žele da učestvuju u rekonstrukciji rasvete u celoj opštini, istakao je Radojević.\nOn je dodao da je uveren u to da će u toku mandata lokalna vlast završiti celokupnu rekonstrukciju javne rasvete u Bečeju. Radovi očekuju još jedan park u najvećoj potiskoj opštini. Naime, u pitanju je Goranski park, a za radove na njegovom uređenju predsednik opštine je rekao da su prioritet.


ZZZCG: Lakše do sezonskog posla za oko 550 nezaposlenih - preduzetnica.me\nPočetna»Uncategorized»ZZZCG: Lakše do sezonskog posla za oko 550 nezaposlenih\nZZZCG: Lakše do sezonskog posla za oko 550 nezaposlenih\nZavod za zapošljavanje Crne Gore objavio je danas Javni konkurs za realizaciju Programa “Podsticaji za sezonsko zapošljavanje”, u 2021. godini, a u program će biti uključeno oko 550 nezaposlenih.\nU program će, kako su naveli,na period do tri mjeseca, biti uključeno 550 nezaposlenih koja su na evidenciji biroa rada, duže od tri mjeseca, i to: nezaposlena lica do 30 godina života i/ili nezaposlene žene.\n,,Zavod će pripremiti nezaposlena lica za učešće u programu, a poslodavci koji će realizovati program će iz te grupe pripremljenih lica izvršiti izbor i zaposliti ih na sezonskim poslovima. Odlukom Upravnog odbora Zavoda za zapošljavanje opredijeljeno je 601.000 eura za realizaciju programa”, navodi se u saopštenju ZZZCG.\nProgram je samo jedan od aktivne politike zapošljavanja kreiran u skladu sa potrebama tržišta rada.\nKako ističu, cilj programa je povećanje zaposlenosti nezaposlenih sa evidencije Zavoda, koja imaju potrebne vještine, ali se suočavaju sa poteškoćama u pronalaženju posla zbog drugih ličnih karakteristika.\n“Program će se realizovati u saradnji sa poslodavcima iz privatnog sektora koji svoju djelatnost obavljaju u sektoru usluga smještaja i ishrane, na teritoriji Crne Gore”, napominju u ZZZCG.\nPrethodni PostCEDIS u Pljevlja za četiri godine uložio 3,7 miliona eura\nSljedeći Post Vujačić: Banke bi poslovale sa gubitkom


Lavrov napustio Beograd, odleteo za Minsk - Sputnjik Srbija\n11:12 19.06.2020 Preuzmite kraći link\nLavrova, koji je u Beograd stigao juče, kada se sastao sa predsednikom Srbije Aleksandrom Vučićem, ispratili su i ambasador Rusije Aleksanar Bocan-Harčenko i predstavnici ruskog diplomatskog kora.\nTupoljev specijalne letne jedinice Rusije napustio je aerodrom nekoliko minuta posle 10 sati.\nŠef ruske diplomatije juče se sastao i sa ministrima Ivicom Dačić sa kojim je položio venac na memorijalnom kompleksu Oslobodiocima Beograda i crvenoarmejcu. Sa ministrom Aleksandrom Vulinom obišao je izložbu Odbrana 78.\nSergeja Lavrlova primio je i sprski patrijarh Irinej, a razgovarao je i sa ministrom unutrašnjih poslova Nebojšom Stefanovićem.\nLavrov je u Beogradu razgovarao i sa Predsednicom Republike Srpske Željkom Cvijanović i srpskim članom predsedništva BiH Miloradom Dodikom.\nGlavna tema razgovora u Beogradu bilo je kosovsko pitanje.\nBocan-Harčenko poklonio je danas na poletno-sletnoj stazi, ispred aviona, ministru Dačiću "Knjigu o Rusiji".


Tanjug 8. jula 2020. 12:10\nLONDON – Bi-Bi-Si na engleskom u upravo objavljenoj vesti izveštava da su protesti u počeli mirno da su učesnici bili studenti i porodice, ljuti zbog odluke o ponovnom uvođenju policijskog sata od petka do ponedeljka, a zbog porasta broja novoobolelih.\nPotom su, kako dodaju, demonstranti provalili u skupštinu, zbog čega je usledila intervencija policije\nIzbili su sukobi i policija je ispalila suzavace kako bi rasterala demonstrante.\n„Krajnja desnica – nacionalisti označeni su za podsticanje nemira i napad na parlament, navodi BBC i dodaje da su mediji pisali i da je među njima bio i poslanik koji se bori protiv vakcinacije i 5G mreže.\nBBC takdoje piše da su mnogi učesnici protesta nosili maske, ali ne i svi.\nMediji prenose i da se tokom protesta, iako je inicijalni razlog za okupljanje bilo vraćanje policijskog časa, čuli povici o „izdaji Kosova“, a BBC na srpskom dodaje da su viđene i vođe pojedinih desničarskih pokreta.


uboden - Blic Online\nMuškarac (33), prema podacima Hitne pomoći, uboden je u glavu u Ulici Stjepana Filipovića na Savskom vencu, dok je prema navodima policije došlo samo do pretnje nožem, saznaje "Blic".\nMLADIĆ (17) IZBODEN U GRADSKOM PREVOZU Posle napada u autobusu krvav utrčao u tržni centar po pomoć\nMladić (17) uboden je danas u autobusu na liniji 304, potvrđeno je "Blicu" u MUP-u.\nMladić izboden na Senjaku\nProtekle noći je na Senjaku 23-godišnji muškarac uboden u obe natkolenice i teško ranjen, rekla je Tanjugu portparol Hitne pomoći Nada Macura.\nMAJKA IZBODENOG MLADIĆA OČAJNA "Sina mi je gotovo iskasapio, a ni u zatvor neće ići"\nMaloletni Vasilije J. (16) iz Niša, biće upućen u Vaspitno popravni dom jer je 12. novembra 2016. godine oko 22 časa na Trgu Učitelja Tase u Nišu nožem pokušao da ubije Viktora J. (17) iz Niša. Tom prilikom Vasilije J. je maloletniku naneo teške telesne povrede, a majka povređenog dečaka u šoku je zbog ove odluke suda i kaže da ju je "sramota što je to najveća kazna koja napadaču zakonom može biti propisana".\nHOROR U BEOGRADU Izboden mladić kod Brankovog mosta\nBrako G. (35) izboden je jutros nožem oko 6.50 sati u Karađorđevoj ulici u blizini Brankovog mosta. Policija traga za napadačem.\nLukasu V. (17), američkom tinejdžeru koji je izbo Toma Ćulafića (19) na Kalemegdanu Viši sud je ukinuo pritvor u petak popodne i on je istog dana pušten iz Centralnog zatvora, saznaje „Blic“.\nMladić uboden u Rakovici\nTokom noći i jutra u Beogradu mlađi muškarac je zadobio ranu nanetu oštrim predmetom, a dogodila su se i dva saobraćajna udesa u kojima su dve osobe zadobile ortopedske povrede, izjavila je dežurni lekar u Hitnoj pomoći Milica Radaković.\nŠesnaestogodišnjak uboden u leđa na Čukarici\nTokom noći u Beogradu dogodio se saobraćajni udes u kojem je jedna osoba povređena, a jedan šesnaestogodišnji mladić je zadobio ubodne rane, izjavila je jutros Tanjugu portparol Hitne pomoći Nada Macura.\nBRUTALAN NAPAD Mladić dvadeset puta uboden šrafcigerom u Rakovici\nTokom noći u Beogradu se dogodilo šest saobraćajnih udesa u kojima je devet osoba povredjeno, a jedan mladić je najverovatnije u tuči zadobio 20-ak ubodnih rana, izjavila je portparol Hitne pomoći Nada Macura.\nHitna pomoć pronašla stranog državljanina ubodenog u leđa i izgrebanog po licu\nSedam osoba povređeno je sinoć u tri saobraćajne nesreće, a jedna je izbodena rano jutros, kazala je portparolka beogradske Hitne pomoći Nada Macura.\nUboden radnik obezbeđenja poznat po tome da pomaže prolaznicima\nLeskovčanin B. P. (43) uboden je sinoć nožem ispred kafića "Eldorado" u centru Leskovca, nakon čega je operisan u Opštoj bolnici i život mu nije ugrožen.


Nemačka priprema odobrenje za eksploataciju gasovoda „Severni tok 2“ - 12.07.2021, Sputnik Srbija\nNemačka priprema odobrenje za eksploataciju gasovoda „Severni tok 2“\nTehnički prijem gasovoda „Severni tok 2“ je u toku, prvi krak je završen, drugi se približava kraju izgradnje. Proceduru tehničkog prijema će realizovati... 12.07.2021, Sputnik Srbija\nPrethodno je predstavnica Ministarstva ekonomije Nemačke izjavila da još uvek nije spremna da odgovori kada će biti izdata dozvola za eksploataciju gasovoda. Inače, nemački regulator, Savezna mrežna agencija, dobila je zahtev od kompanije „Nord strim 2 AG“ za sertifikaciju od strane nezavisnog operatora gasno-transportnog sistema, a provera je u toku i nakon prijema svih neophodnih dokumenata, regulator ima četiri meseca za pripremu nacrta odluke.Inače, operater planira da završi rad na postavljanju gasovoda „Severni tok 2“ krajem avgusta.Izgradnja gasovodaProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. U izgradnji gasovoda učestvuju brojne evropske kompanije.Protiv izgradnje gasovoda „Severni tok 2“ aktivno se bori Ukrajina, koja se plaši da će izgubiti prihode od tranzita ruskog gasa, kao i brojne evropske zemlje, uključujući Poljsku, Letoniju i Litvaniju, a takođe i Sjedinjene Američke Države, koje žele da prodaju svoj tečni prirodni gas u EU.SAD su u decembru 2019. godine uvele gasovodu sankcije, zbog čega je švajcarski „Olsiz“ bio prinuđen da zaustavi radove na polaganju cevi.Radovi su nastavljeni i godinu dana kasnije – u decembru 2020. brod za polaganje cevi „Fortuna“ položio je 2,6 kilometara cevi u nemačkim vodama. SAD su u maju odustale od sankcija protiv operatora gasovoda, kompanije „Nord strim AG“, njenog direktora i saradnika, ali istovremeno i dalje nameravaju da spreče puštanje gasovoda u rad.Govoreći na Međunarodnom ekonomskom forumu u Sankt Peterburgu predsednik Rusije Vladimir Putin objavio je da je polaganje prvog kraka gasovoda završeno. On je precizirao da će izgradnja drugog kraka „Severnog toka 2“ trajati još oko dva meseca.Pročitajte još:\nevropa, svet, vesti, nemačka, eksploatacija, gasovod, severni tok 2\n22:39 12.07.2021 (Osveženo: 04:39 26.08.2021)\n© Sputnik / Dmitriй Lelьčuk / Uđi u foto-galerijuCevi gasovoda "Severni tok 2"\nTehnički prijem gasovoda „Severni tok 2“ je u toku, prvi krak je završen, drugi se približava kraju izgradnje. Proceduru tehničkog prijema će realizovati operator projekta „Nord strim 2 AG“, navodi se u saopštenju Ministarstva ekonomije Nemačke.\n„Federalna morska i hidrografska agencija (BSH) odgovorna je za dobijanje dozvola za izgradnju. Odluka je dobijena, a sada se čeka dozvola za prijem gasa, odnosno za tačku priključka koji se nalazi na Baltičkom moru“, saopštili su u Ministarstvu ekonomije Nemačke.\nPrethodno je predstavnica Ministarstva ekonomije Nemačke izjavila da još uvek nije spremna da odgovori kada će biti izdata dozvola za eksploataciju gasovoda.\nAmerika prekršila sporazume o „Severnom toku 2“\n12 Jul, 07:46\nInače, nemački regulator, Savezna mrežna agencija, dobila je zahtev od kompanije „Nord strim 2 AG“ za sertifikaciju od strane nezavisnog operatora gasno-transportnog sistema, a provera je u toku i nakon prijema svih neophodnih dokumenata, regulator ima četiri meseca za pripremu nacrta odluke.\nInače, operater planira da završi rad na postavljanju gasovoda „Severni tok 2“ krajem avgusta.\nFiniš: Saopšteno kada će biti završen "Severni tok 2"\n„Špigl“ otkriva: Kako SAD i Nemačka mogu rešiti spor oko „Severnog toka 2“


Zajedno protiv torture u BiH - Mreža\nDa bi se povezali ljudi i povećala razmjena dobara, povećao promet i prihod u dijelu graničnog pojasa Bosne i Hercegovine i Crne Gore, te povećao obim proizvodnje nacionalnih proizvoda i sličnih aktivnosti, bilo je neophodno uspostaviti djelotvornu prekograničnu saradnju između ove dvije zemlje. U tom smislu, naši TP centri su blisko sarađivali na zajedničkim aktivnostima kao što su edukacije, obuke, posjete sajmovima, organiziranje događaja, održavanje zajedničke internet stranice i baze podataka, te organiziranje dvije konačne turističke rute. Razvoj turističkog itinerera u prekograničnoj oblasti obuhvatio je pomenute destinacije, te rutu koja će turističko-proizvodnim kompanijama i pojedincima iz ruralnih područja omogućiti da steknu, unaprijede i praktično primijene znanja i vještine u turističkom i poljoprivredno-prehrambenom sektoru. Intinerari su promovirani kroz sve projektne aktivnosti, kao i kroz učešće na sajmovima i izrađenu internet stranicu projekta (www.itinereri.com). Formirana su dva turističko-proizvodna centra, jedan u Sarajevu i jedan u Kotoru, koji će služiti kao centri za turističko-proizvodne kompanije i osiguravati relevantne podatke, informacije i usluge usmjerene na unapređenje znanja i vještina TP kompanija. Glavni parametri uspješnosti obuhvataju broj i kvalitet mreža, veza i projekta koji su podržani ili omogućeni kroz ovaj projekt.\n- 98 nevladinih organizacija se pridružilo mreži za pomoć žrtvama rata - Psihosocijalna grupa radi sa žrtvama mučenja - podignuta razina svijesti javnosti o potrebi da se pomogne žrtvama mučenja i da se donesu odgovarajući propisi. - proanalizirani propisi koji se bave pitanjem žrtava mučenja - izrađen je nacrt zakona protiv mučenja, koji je dostavljen Vijeću ministara na usvajanje. - Izrađena je strategija zaštite žrtava mučenja


MMF: Srbija uspešno sprovela aranžman, nastaviti reforme | EurActiv Serbia\nMMF: Srbija uspešno sprovela aranžman, nastaviti reforme\nRead time : 2 m, 8 s\nSrbija je uspešeno sprovela trogodišnji aranžman sa Međunarodnim monetranim fondom (MMF), ali je to samo prvi korak u izgradnji snažne i dinamične ekonomije, sposobne za globalnu konkurenciju, navodi se u izveštaju MMF-a povodom završetka aranžmana objavljenom 22. februara. Šef tima MMF-a za Srbiju Džejms Ruf je izjavio da je program završen znatno uspešnije od očekivanja i da je nadmašio mnoge od makroekonomskih ciljeva.\nOn je ukazao da je "Srbija uspela da se izvuče iz rupe" i da se posle višegodišnje stagnacije u vreme globalne ekonomske krize, ponovo beleži rast uz povećanje investicija i zapošljavanja."Puno toga je započeto na transformaciji zemlje u zrelu tržišnu ekonomiju, te reforme treba produbiti kako bi Srbija dostigla svoj maksimalni potencijal", preporučio je Ruf.\nMMF je podsetio da je u 2014. ekonomija u Srbiji bila u ozbiljnim problemima, a da je posle globalne finansijske krize iz 2008. privreda stagnirala, dok su slabe javne institucije, urušavanje prihoda od poreza i prekomerna potrošnja državnih i javnih preduzeća rezultirali ubrzanim rastom javnog duga.\nU izveštaju MMF je navedeno da je pohvalno što je Srbija u 2017. godini imala budžetski suficit, što je ekonomsko poverenje vraćeno i povećana ulaganja domaćih i inostranih investitora.\nTakođe je pohvaljena stabilnost bankarskog sistema, smanjenje nivoa problematičnih kredita kao i smanjenje nezaposlenosti.\n"Vlada Srbije bi trebalo da učini sve da se zemlja po ekonomskoj snazi približi zapadnoevropskim zemljama, za šta je važno da se izbegne egzodus kvalifikovanih radnika u Srbiji u potrazi za boljim životom", preporučio je MMF.\nPredloženo je da Srbija ojačai svoje institucije kako bi podržala rast vođen privatnim sektorom, kao i reforme poreske administracije i javnih usluga, pre svega zdravstva i školstva.\n"Razvoj finansijskog tržišta mora da prati šira upotreba dinara umesto evra", preporuka je MMF-a, kao i da se radi na smanjenju sive ekonomije i reformi državnih preduzeća.\nOcenjeno je da je Srbija restrukturirala svoju neefikasnu železničku kompaniju, uvela bolju naplatu duga u glavnim preduzećima za električnu energiju i gas i uspešno privatizovala Smederevsku železaru i mnoga druga preduzeća u državnom vlasništvu.\n"Sektori kojima su najviše potrebne ferorme su rudarski i petrohemijski kompleks: kompanije kao što su rudnik uglja Resavica, bakarni kompleks RTB Bor i petrohemijski proizvođači - Petrohemija, MSK i Azotara", ocenio je MMF i ukazao da je potrebna privatizacija ili reforma i nekoliko finansijskih institucija, poput Poštanske štedionice, Komercijalne banke i Dunav osiguranja.\nZa bolje poslovno okruženje neophodno je, po oceni MMF, pored poreske i regulatorne refome, jačanje pravosudnog sistema, ali i bolja putna, telekomunikaciona i energetska mreža, što će približiti Srbiju evopskom standardu.\nTrogodišnji aranžman Srbije sa MMF-om u vrednosti 1,32 milijarde dolara dogovoren je krajem 2014. godine kada je Srbija počela da sprovodi mere fiskalne konsolidacije.\nOporavak od korona krize građani i Srbije i EU očekuju 2023. ili kasnije\nInvestiranje i razvoj železnice prioriteti za Srbiju\nNegre: Oživljavanje železnice u Srbiji jedan od strateških ciljeva EIB\nLajčak: Ispuniti dogovoreno, uključujući i Zajednicu srpskih opština\nGrlić Radman: Hrvatska podržava Srbiju na putu ka EU, rešiti otvorena pitanja\nEvropljani žele da Bajden pobedi Trampa


Više od 130 novoobolelih u Zlatiborskom okrugu - Radio Luna\nPočetna Koronavirus Više od 130 novoobolelih u Zlatiborskom okrugu\nPorastao je broj pregleda u kovid ambulantama u Zlatiborskom okrugu, ali je opao broj hospitalizovanih i životno ugroženih pacijenata u odnosu na prethodni dan.\nKod još 136 ljudi u Zlatiborskom okrugu je potvrđen korona virus kovdi-9 u poslednja 24 sata.\n– Užice ima 37 novoobolelih, Arilje – 22, Požega – 22, Bajina Bašta – 17, Kosjerić – 10, Priboj – 9, Čajetina 7, Prijepolje – 6, Nova Varoš – 4 i Sjenica –2, naveli su u dnevnom izveštaju iz Zavoda za javno zdravlje Užice.\nOko 550 pregleda više beleže u ponedeljak kovid ambulante u Zlatiborskom okrugu u odnosu na nedelju.\nPrema izveštaju Zdravstvenog centra Užice, na lečenje je primljeno 38 pacijenta, a otpušteno je njih 58. U bolnicama Zdravstvenog centra Užice u Zlatiborskom okrugu je 316 pacijenata sa sumnjom ili potvrdom da imaju korona virus kovid-19, što je 24 manje nego dan ranije.\nOd ukupnog broja hospitalizovanih, 293 je pozitivno na korona virus kovid-19.\nNa respiratorima je 17 pacijenata, tri manje u odnosu na dan ranije.\nKod još 105 ljudi u Zlatiborskom okrugu je potvrđeno prisustvo korona virusa kovid-19, ukazuju u poslednjem izveštaju iz Zavoda za javno zdravlje Užice.\nKod ukupno 30 mališana školskog uzrasta iz Priboja je potvrđeno prisustvo korona virus kovid-19 od sredine januara. Najviše je zaraženih osnovaca od sedam do 13 godina, prenela je agencija RINA navode dr Stojana Radovića, pedijatra u Domu zdravlja Priboj. Od početka godine u Priboju je registrovano više od 500 obolelih od kovida-19.\nBebe iz Arilja bez upale pluća\nZdravstveno stanje četri bebe koje su prethodnih dana u Arilju zaražene korona virusom je stabilno, rekla je Beti načelnica pedijatrijskog odeljenja Doma zdravlja u Arilju dr Gordana Popović navodeći da nijedna beba nema upalu pluća, te da su tri bebe na kućnom lečenju, a jedna u užičkoj bolnici.\nDirektor Doma zdravlja u Arilju dr Željko Milosavljević je kazao agenciji Beta da je u toj opštini od korona virusa obolelo petoro dece koja pohađaju vrtić i još trinaestoro mlađih od sedam godina.\nMilosavljević je naveo da je od 1. februara u Arilju od kovida-19 obolelo 36 osnovaca i petoro srednjoškolaca i da imaju blagu ili srednju kliničku sliku.\nPredsednik opštine Arilje Predrag Maslar kazao je Beti da je u toj varoši od početka godine registrovano oko 500 obolelih od kovida-19.\nVakcinisano oko 13 odsto građana okruga\nNavodeći da je ukupno vakcinisano 28 600 ljudi u okrugu, od čega je 16 500 vakcinisanih sa dve doze, iz Zavoda za javno zdravlje Užice su saopštili da je oko 13, 1 odsto građana Zlatiborskog okruga obuhvaćeno vakcinacijom.\n– Vakcinalnim punktovima na teritoriji Zlatiborskog okruga, u toku prethodna dva dana je distribuirano 1680 doza VeroCell kineske vakcine namenjene za revakcinaciju i 900 doza Pfizer-BioNTech COVID-19 namenjene za revakcinaciju i za prvu dozu novim licima, saopštili su danas iz Zavoda za javno zdravlje Užice.\nDržavni sekretar Ministarstva zdravlja Mirsad Đerlek je izjavio da će građani u Srbiji do kraja juna biti blizu kolektivnog imuniteta, ako se nastavi trenutni tempo vakcinacije.\n– Korona će trajati još nekoliko godina, neće biti u ovom obliku u kojem je sada, ali naš cilj je da je spustimo na nivo sezonskog gripa, rekao je Đerlek istakavši da je pored vakcinacije potrebna i kolektivna odgovornost.\nOštrije mere najavljuju nadležni zbog sve većeg broja novozaraženih, piše RTS navodeći da će Krizni štab u sredu raspravljati o radnom vremenu prodavnica i kafića.\nSvi korisnici domova za stare koji su vakcinisani će moći da primaju posete, ali je neophodno da u ustanovi minimum 14 dana nije bilo potvrđenih slučajeva infekcije korona virusom, preneli su danas mediji.\nSvetska zdravstvena organizacija je sinoć objavila podatke da je u svetu ukupno 111, 1 milion obolelih od kovida-19, javila je agencija TAS S, preneo Tanjug.\nStudija: Četvrtini bivših kovid pacijenata opada kosa\nSkoro četvrtina bivših kovid pacijenata se suočava sa opadanjem kose, pokazala su najnovija istraživanja.\nStudija, objavljena u časopisu Lanset, otkriva da je 359 ljudi od 1.655 hospitalizovanih u Vuhanu, odnosno 22 procenata, doživelo gubitak kose šest meseci nakon što su otpušteni iz bolnice, preneli su Dejli mejl i Tanjug.


Prvi put pose 2010. godine učesnici Parade su uz neviđene mere bezbednosti prošetali ulicama glavnog grada Srbije.\nCentar grada je bio gotovo pust, skup je obezbeđivalo nekoliko hiljada policajaca u punoj opremi za razbijanje demonstracija, ali učesnici parade su mirno i u veseloj atmosferi prošetali od zgrade Vlade u Nemanjinoj ulici do platoa ispred Skupštine Beograda.\nOkupljanje učesnika parade je počelo u prepodnevnim časovima i po procenama u koloni je bilo nekoliko stotina ljudi. Uz lidere LGBT zajednice na skupu su bili i šef Delegacije EU u Srbiji Majkl Devenport, ambasadori SAD i Nemačke, ministri Kori Udovički, Ivan Tasovac, Jadranka Joksimovic i šefica pregovaračkog tima Srbije Tanja Miščević, nekoliko poslanika Demokratske stranke, lider LDP-a Čedomir Jovanović.\nSama šetnja dogovorenom trasom je trajala oko pola sata, a u pozadini skupa bilo je incidenata između policije i protivnika prajda oko Trga Slavija. Pripadnici žandarmerije pretukli su premijerovog brata Andreja Vučića i trojicu pripadnika obezbeđenja, kada je na Slaviji pokušao da prođe kroz policijski kordon.\nNa Novom Beogradu 30-tak huligana je napalo zgradu TV B92 i tom prilikom su povređena dva policajca.\nA na samom skupu ambasador SAD u Srbiji Majkl Kirbi rekao je da i u Americi ima različitih stavova po pitanju održavanja Prajda:\n"Došao sam da podržim ljudska prava, u ovom slučaju LGBT prava. U svetu su ljudska prava veoma važna, sloboda govora, izražavanja, sloboda štampe i medija. Dakle, ja samo podržavam ljudska prava i posebno ovu grupu."\nŠefica Pregovaračkog tima Srbije Tanja Miščević je izjavila da i te kako ima smisla da se održava Parada ponosa, uprkos činjenici da je obezbeđuje više hiljada policajaca:\n"Važno je da prošetamo, važno je i da pokažemo i damo sliku svetu da možemo na najbolji način – i Vlada, i njena policija, a i građani Srbije, da poštuju prava manjina, pravo na različitost."\nOdržavanje Parade ponosa je značajno jer Ustav i zakoni propisuju slobodu okupljanja i različitosti, a Beograd je pokazao da postoje različitosti i da ih prihvata, ocenio je potpredsednik DS-a Borisalav Stefanović:\n"Uvak treba svaki građanin Srbije, u skladu sa Ustavom i zakonima bude uz manjinu. Naročito ako je ta manjina ugrožena, ili se tako oseća. Ova država mora apsolutno na svaki način da da pravo na različitost."\nA po povratku iz Kladova, gde je obišao poplavljena područja, premijer Srbije Aleksandar Vučić je na vanrednoj konferenciji za novinare ocenio da je Srbija pokazala da su njeni građani pristojni ljudi, a da Ustav i zakon važe i to jednako za sve. Uz zahvalnost građanima Srbije i Beograda, Vučić je istakao da je održana Parada a da ni jedno staklo u gradu nije polomljeno, a da je prajd održan ne zbog EU, već zbog Ustava, zakona i poštovanja prava svih.


The Diplomat: Armata predstavlja drastičnu inovaciju u odnosu na sovjetske sisteme naoružanja - Russia Beyond Croatia\nThe Diplomat: Armata predstavlja drastičnu inovaciju u odnosu na sovjetske sisteme naoružanja\nRuska oklopna vozila na platformi Armata predstavljaju potpuni raskid s naslijeđem sovjetske epohe što se tiče sistema naoružanja, piše japansko izdanje The Diplomat.\n„Nova vozila su konstruirana od nule i predstavljaju najveću inovaciju u serijskoj proizvodnji ruskih borbenih oklopnih vozila od 1960-1970-ih”, smatra Nick de Larrinaga, stručnjak iz londonskog centra za obrambena istraživanja IHS Jane's.\nVrhunac budućih tenkovskih snaga Rusije bit će osnovni model borbenog tenka T-14, koji je projektiran na temelju novog univerzalnog klasičnog sistema Armata. Njegova ključna karakteristika je kupola na daljinsko upravljanje i to što se posada nalazi u kapsuli u prednjem dijelu tenka, piše The Diplomat.\nPlatforma Armata će biti temelj za preko desetak različitih vozila na gusjenicama, uključujući samohodne artiljerijske sisteme, oklopnu vojnu inženjerijsku tehniku i oklopne transportere, ističe izdanje.


media-ps.rs 26 марта, 2022 26 марта, 2022\nMnogobrojni posetioci obilazili su štandove najznačajnije turističke manifestacije u zemlji i regionu u potrazi za što povoljnijim putovanjima.\nNa listama prioriteta za letovanje ove godine su obale Egejskog i Jadranskog mora gde se aranžmani prodaju i sa 50 odsto popusta. Među mnogobrojnim ponudama su aranžmani u Grčkoj, Turskoj, Egiptu, Bugarskoj, Severnoj Makedoniji, Tunisu, Rumuniji, Mađarskoj, Slovačkoj i Maleziji koja je ove godine prvi put na sajmu.\nAko se četvoročlana porodica odluči da letuje ove godine u Grčkoj sa dvoje male dece potrebno je da izdvoji od 400 do 600 evra van sezone po osobi ili do 1.500 evra ako se bira neko ostrvo. U cenu su uključeni smeštaj i hrana bez prevoza. Hoteli u Turskoj nude se po cenama od 350 pa sve do nekoliko hiljada evra, koliko košta odmor u nekom od ekskluzivnih hotelskih smeštaja.\n– Iako su se mnoge zemlje otvorile za posetioce, pa su uslovi za ulazak znatno olakšani u odnosu na prošlu godinu, posetioci se i dalje uglavnom odličuju za obale Grčke – objašnjavaju u turističkim agencijama. – Trenutno su najzanimljiviji aranžmani koji se nude pred sezonu kada se po ceni od skoro 15.000 dinara mogu obezbediti put i smeštaj u nekom od mesta u Olimpskoj regiji.\nOsim inostranstva pod sajamskom kupolom i ove godine su ponude iz različitih krajeva naše zemlje. Banje, planine, etno-sela ali i gradovi potrudili su se da raznovrsnim izletima privuku posetioce. Aktivan odmor, sa mnogobrojnim pešačkim turama, nude skoro svi planinski centri, dok gradovi različitim letnjim manifestacijama i koncertima mame posetioce.\nZavršena prva javna nabavka za asfaltiranje lokalnih puteva u Topoli\nPočela probna mala matura, osmaci danas nastavljaju testiranje


Aerodrom "Nikola Tesla" spreman za letove u SAD - Ekonomske Vesti\nAerodrom „Nikola Tesla“ spreman za letove u SAD\n25. dec. 2015 Andrija Matić 0 Comments aerodrom Nikola Tesla, Aleksandar Vučić, avio saobraćaj, avio-industrija, Er Srbija, SAD, Saša Vlaisavljević, Zorana Mihajlović\nPredsednik Vlade Republike Srbije Aleksandar Vučić poručio je danas da je Aerodrom „Nikola Tesla“ u Beogradu, otvaranjem službenog „D“ prolaza, spreman za letove ka SAD, kao i da će za te potrebe kompanija „Er Srbija“ zaposliti još 150 ljudi.\nVučić je, u prisustvu potpredsednika Vlade i ministra građevinarstva, saobraćaja i infrastrukture Zorane Mihajlović, svečano otvorio pomenuti prolaz za prelazak vozila u obezbeđivano-restriktivnu zonu aerodroma, koji je jedna od tri ključne tačke kada je reč o bezbednosti za letove ka SAD.\nOn je rekao da je ovaj objekat bio najveća slabost u bezbednosnim kontrolama, jer se, kako je objasnio, mere bezbednosti pooštravaju na letovima ka SAD.\nPrema njegovim rečima, prekookeanski letovi zahtevaju najstrože kontrole, uz korišćenje specifičnih bezbednosnih sistema.\nPremijer je ujedno ukazao na to da će „Er Srbija“ zaposliti dodatno kabinsko osoblje, oko 120 radnika, kao i 30 pilota za potrebe letova ka SAD.\nVučić je, takođe, najavio da će uskoro iz Indije stići i prvi širokotrupni avion „erbas A 330“, kojim će se leteti za SAD, i izrazio nadu da će do kraja naredne godine Srbija uzeti još jedan širokotrupni avion.\nBeogradski aerodrom je dobro poslovao uprkos merama fiskalne konsolidacije, naveo je on.\nZadovoljni smo njegovim profitom i zaradom jer u budžet uplaćuju više nego ikada, rekao je premijer, uz napomenu da će profit ovog aerodroma iznositi više od 20 miliona evra.\nVučić je istovremeno konstatovao da vazdušna luka u Beogradu više nema konkurenciju u regionalnom saobraćaju i aerodromima.\nOn je najavio da će se ulagati još više sredstava za privlačenje putnika i turista u Srbiju, posebno iz okruženja, a cilj je da se za to osposobe i aerodromi u Nišu i Lađevcima kod Kraljeva.\nMihajlović je podsetila na to da je otvaranje „D“ prolaza bio jedan od najvažnijih uslova da bi aerodrom u Beogradu imao letove za SAD.\nAerodrom je spreman da krene sa direktnim letovima ka toj destinaciji, pri čemu će Srbija biti jedina zemlja u regionu odakle će se leteti za SAD, naglasila je ona.\nMihajlović je, takođe, iskazala nadu da će broj putnika na beogradskom aerodromu narednih godina biti u stalnom porastu.\nGeneralni direktor Aerodroma „Nikola Tesla“ Saša Vlaisavljević preneo je da su za radove na „D“ prolazu bile angažovane samo domaće kompanije, uz napomenu da je reč o investiciji Aerodroma.\nPrema njegovim rečima, ovaj prolaz, koji je bio sistemski problem, urađen je za četiri meseca.\nVlaisavljević je podsetio na to da će u ovoj godini Aerodrom „Nikola Tesla“ imati profit u iznosu više od 2,6 milijardi dinara, dodajući da su prošla, ali i ova godina, najbolje u istoriji ovog aerodroma.\nNovi objekat sa savremenom tehnologijom, ukupne površine 340 kvadratnih metara, gostima su predstavili Vlaisavljević i direktor za bezbednost Vladimir Mićić.\nVrednost radova iznosi približno 50 miliona dinara, pri čemu „D“ prolaz sada ima savremenu kontrolu pristupa sa video-nadzorom, protivdiverzionu kontrolu i barijere na pristupnom putu.\n← Tresla se gora, rodilo se rešenje: Tužilac odustao od gonjenja Matijevića\nUskoro rešenja za sedam preduzeća u restrukturiranju →\nStefanović: Lična karta Vučićevog brata falsifikovana\n27. nov. 2014 Andrija Matić Komentari su isključeni na Stefanović: Lična karta Vučićevog brata falsifikovana\nEr Srbija će najviše leteti za Tivat, Podgoricu, Beč, Moskvu…\n29. mar. 2015 Ekonomske Vesti Komentari su isključeni na Er Srbija će najviše leteti za Tivat, Podgoricu, Beč, Moskvu…\nFarmakom je monstrum\n24. okt. 2014 Andrija Matić Komentari su isključeni na Farmakom je monstrum


Borislav Pekić: ODLOMCI DNEVNIKA, DEO CLXII\nU posleratnoj eri centralističkog komunističkog feudalizma, koga sa uspehom u svojim knjigama opisuje Milovan Đilas, jedan od bivših komunističkih feudalaca, nesreće su bile bar ujednačene. One su u jednom opštem jugoslovenskom geografskom i istorijskom prostoru emitirane uvek iz jednog središta sa dubokim smislom za kontrolu nad svim i svačim svuda bile manje više iste.\nKod nas se to sada razvija na jednom drugom opasnijem nivou, jer i nesreće o kojima govorim uvek su kod nas dublje, nego što su tamo bar kad je reč o politici, ideologiji i toj vrsti ljudske delatnosti. Pita se sada čovek šta je bolje za preživljavanje, da li možete računati u stvari unapred kako ćete proći ili da to ni u jednom slučaju nikad unapred ne znate.\nU svakom danas ćete proći generalno uvek bolje. Ali uverenje da je sada mnogo više problema otvoreno, mnogo više rupa kroz koje čovek može da se provuče u mreži pocepano, to osećanje koje vas u globalu može namamiti na neke akcije, premda ste svesni da lokalno možete i zbog njih stradati, to osećanje na izvrsan način razoružava vašu opreznost\ni sada činite stvari koje onda ni pod kojim uslovima ne biste se usudili da uradite, odnosno ne biste smatrali da je racionalno da ih učinite, tako da ono što dobijate većom slobodom akcije, to gubite neracionalnošću, odnosno nemogućnošću da racionalno predvidite rezultat tih akcija i po svoju vlastitu bezbednost i po njihov efekat.


Mirisna fabrika tajni - Nira Press\nPočetna » Mirisna fabrika tajni\nKrajem maja, kada je grupa novinara iz Beograda posetila pogone kompanije “Aura“, jedine domaće kozmetičke kuće, kolektiv uspešne preduzetničke firme iz Niša i zvanično se oprostio od Debre MekLilan, konsultanta TAM programa Evropske banke, koja je među poslenicima “Aure“ provela punih godinu dana. Stručni konsultant, svojevremeno mentor u kompanijama poput Pepsi Kole i Ester Loder, ostala je mnogo duže u Srbiji nego što je predviđao TAM program, upravo zato što se vezala za mladu, uspešnu kompaniju na čijem je čelu već punih 13 godina Mila Litvinjenko, po formalnom obrazovanju profesor francuskog i španskog jezika.\nGospođu MekLilan dalji profesionalni put vodi u Indiju, a iz “Aure“, pored zvanja počasnog direktora, odnosi mnoštvo lepih uspomena i sećanje na zajedničke napore koje je sa zaposlenima uložila kako bi unapredili poslovanje ove najsavremenije opremljene kozmetičke kuće u regionu.\nTemelji “Aure“ postavljeni su pre 13 godina, posle posete Mile Litvinjenko najprestižnijem sajmu kozmetike u Bolonji. Prvi nesigurni koraci u svetu čarobnih bočica i kutijica kojima ne može da odoli ni jedna pripadnica nežnijeg pola bili su izazov za mladu profesorku. Bolonja će joj otvoriti sasvim nove puteve, ali i postaviti mnoga iskušenja i izazove u zemlji u kojoj je u to vreme kozmetička industrija potpuno zamrla.


ŠTRAJK PROSVETARA: Skraćeni časovi do ispunjenja zahteva | Najnovije vesti - Srbija danas\n22.09.2018. • 08:05 Srbija Danas/Blic\nPredstavnik Granskog sindikata prosvetnih radnika ističe da je vrlo zadovoljan odzivom škola koje će se pridružiti štrajku\nČetiri prosvetna sindikata najavila da će od ponedeljka časovi svakodnevno biti skraćeni na 30 minuta, dok se ne uvaži njihov zahtev da svi prosvetni radnici sa završenim fakultetom budu u devetoj platnoj grupi u prvom razredu. Sindikati su za sada izdejstvovali pregovorima da 38.000 zaposlenih budu u devetoj platnoj grupi. Jasna Janković iz Unije Sindikata Prosvetara kaže da su primorani da pojačaju štrajkove jer se Ministarstvo prosvete oglušuje na njihove molbe.\nDirektori u 11. grupi\nJasna Janković Tomislav Živanović štrajk prosvetari skraćeni časovi


Liberali možda ne podrže Vladu ako se ne ispoštuje Sporazum\nNapisano 23 novembar 2016 .\nPredsjednik Liberalne partije Andrija Popović kazao je da postoje nagovještaji da se predizborni sporazum LP sa DPS-om možda neće ispoštovati te da će od poštovanja ovog sporazuma zavisiti eventualna podrška poslanika LP u Skupštini Crne Gore, prilikom izbora nove crnogorske Vlade.\nLiberalna partija jedini je predizborni partner Demokratske partije socijalista i liberali će samo insistirati na sprovođenju onoga što je zajednički usaglašeno i dogovoreno, bez ikakvog politikanstva i populizma.\nRukovodstvo LP sa Popovićem na čelu sinoć se sastalo sa Odborom LP Glavnog grada Podgorice u sklopu redovnih konsultacija članstva. Oni su analizirali aktuelnu političku situaciju i tok pregovora liberala sa predizbornim partnerima oko skorog formiranja izvršne i zakonodavne vlasti u Skupštini Crne Gore.\nČlanovi Gradskog odbora komentarisali su očekivanja i dalji rad Liberalne partije u smislu sprovođenja programskih ciljeva koji su obećani građanima. LP takve aktivnosti mora sprovoditi kroz najviše organe izvršne vlasti i direktnim učešćem u Vladi Crne Gore u cilju što bržeg napretka u evroatlanskim integracijama i jačanja vladavine prava u saradnji sa liberalnim prijateljima iz Evrope i svijeta.


19. Novembra 2015.\t0\nKongres Bošnjaka svijeta, povodom obilježavanja 20. godišnjice potpisivanja Dejtonskog mirovnog sporazuma, danas je predstavio Rezoluciju koja ima za cilj što hitnije promjene “nametnutih rješenja definiranih ovim sporazumom” i podršku izlasku Bosne i Hercegovine iz sadašnjeg “nefunkcionalnog” državnog uređenja.\nU Rezoluciji sačinjenoj od 13 tačaka, zahvaljuje se svim akterima međunarodne zajednice za realizaciju Mirovne konferencije održane u Dejtonu i zadovoljstvo implementacijom Aneksa 1-A i Aneksa 1-B Dejtonskog mirovnog sporazuma.\nKongres Bošnjaka svijeta u Rezoluciji navodi i nezadovoljstvo zbog ne implementiranja nekih od najvažnijih aneksa ovog sporazuma, uz zahtijev nadležnim institucijama BiH da ponovo pokrenu tužbe protiv Srbije, Hrvatske i Republike Srpske za agresiju, ratne zločine i genocid.\nPrema riječima generalnog sekretara Kongresa Murisa Pozderca, u prvom dijelu Rrezolucije upućena je zahvalnost Sjedinjenim Američkim Državama i međunarodnoj zajednici za zaustavljanje ubijanja i zločina.\n“S druge strane iskazano je nezadovoljstvo Kongresa, patriota iz Bosne i Hercegovine i 22 zemlje svijeta, samom neimplemantacijom odredaba Dejtonskog mirovnog sporazuma”, rekao je Pozderac,\nOn je dodao da mirovni sporazum nije napravljen da bio bio trajan, nego da zaustavi rat i da bude baza koja se trebala nadograđivati da bi Bosna i Hercegovina bila normalna i prosperitetna država.\nDelegacija Kongresa Bošnjaka svijeta predaće 21. novembra u Dejtonu tekst Rezolucije bišem predsjedniku Sjedinjenih Američkih Država Billu Klintonu.\nPrevious NEPROCESUIRANI ZLOČINI NAD DJECOM GORAŽDA\nNext U Novoj Kasabi sa bošnjačkim učenicima


Novinari iz postjugoslovenskih zemalja, okupljeni u neformalnu Novinarsku mrežu, pružaju snažnu podršku kolegi Vladimiru Kovačeviću iz Banje Luke, kojeg su dvojica napadača brutalno pretukla ispred zgrade u kojoj stanuje.\nZahtevamo od nadležnih organa u Bosni i Hercegovini da pod hitno otkriju napadače, njihove motive i nalogodavce, te da ih u skladu sa zakonom primereno kazne. Ukoliko se to ne desi, ukoliko ovaj slučaj ne bude razrešen – smatraćemo da iza napada na Kovačevića stoji upravo vlast.\nUkazujemo da predstavnici vlasti i inače snose najveću odgovornost za ugroženost novinara u celom regionu, jer svojim izjavama, prozivkama i delovanjem stvaraju atmosferu straha i nasilja, iscrtavajući mete na čelu onih medijskih radnika koji im nisu po volji.\nIstovremeno, političari u deinstitucionalizovanim sistemima snose i najveću odgovornost za neefikasnost policije, tužilaštava i sudova kada je sankcionisanje napadača na novinare u pitanju.\nUkazujemo na snažnu tendenciju, koja je manje-više prisutna u svim zemljama regiona, da mediji i novinari koji imaju kritički otklon prema vlasti bivaju proglašavani za neprijatelje društva sa kojima se treba obračunati.\nPodsećamo da vlast koju oličava predsednik RS Milorad Dodik već duže vreme vodi hajku protiv pojedinih medija i novinara zbog njihovog kritičkog odnosa prema vlasti, kao i da je medijska scena u bosanskohercegovačkom entitetu Republika Srpska u katastrofalnom stanju.\nTakođe, podsećamo da je kolega Kovačević redovno izveštavao sa protestnih skupova pod imenom „Pravda za Davida“, na kojima građani, okupljeni u velikom broju, zahtevaju razrešenje smrti Davida Dragičevića\nReporteri bez granica: Dodik da ne vređa novinare\nMedijska udruženja osudila napad na novinara Vladimira Kovačevića\nNapadnut novinar BN TV\nDodik: Osuda napada na novinara\nBiH BN TV Napadi na novinare Novinarska mreža Vladimir Kovačević\n← Protesti medija zbog premlaćivanja novinara u Banjoj Luci\nPočela velika čistka na društvenim mrežama, od Amerike do Srbije →


RTS :: Rohani Severnoj Koreji: Americi se ne može verovati\nSvet Rohani Severnoj Koreji: Americi se ne može verovati\nčetvrtak, 09. avg 2018, 09:26 -> 09:33\nIranski predsednik Hasan Rohani rekao je severnokorejskom ministru spoljnih poslova Ri Jong Hou da se Sjedinjenim Američkim Državama ne može verovati, javljaju iranski državni mediji, u trenutku kada SAD pokušavaju da dogovorom okončaju nuklearne i raketne programe Pjongjanga.\n"Postupci američke administracije proteklih godina doveli su do toga da se SAD širom sveta smatraju nepouzdanom zemljom koja nije dostojna poverenja i koja ne ispunjava nijednu od svojih obaveza", rekao je Rohani šefu severnokorejske diplomatije Ri Jong Hou, koji je posetio Iran nakon što su SAD ponovo uvele sankcije Teheranu, prenosi Irna.\nU sadašnjoj situaciji, istakao je Rohani, prijateljske zemlje bi trebalo da razvijaju svoje odnose i saradnju u međunarodnoj zajednici.\nNaglasio je da su Iran i Severna Koreja "uvek imale bliske poglede" na mnoga pitanja, prenosi Rojters.\nRi je Rohaniju rekao da je povlačenje Vašingtona iz nuklearnog sporazuma postignutog sa Iranom 2015. i ponovno uvođenje sankcija toj zemlji "akcija protivna međunarodnim pravilima i propisima".\n"Strateška politika Severne Koreje jeste produbljivanje odnosa sa Islamskom Republikom Iranom i suprotstavljanje unilteralizmu", istakao je severnokorejski ministar.\nIran je ove nedelje odbacio ponudu Vašingtona za razgovore, poručivši da ne može da pregovara nakon što se administracija predsednika Donalda Trampa povukla iz nuklearnog sporazuma.\nRi je u Teheran doputovao sa bezbednosnog foruma u Singapuru, gde je američki državni sekretar Majkl Pompeo govorio o sporazumu postignutom na junskom samitu između Trampa i severnokorejskog lidera Kim Džong Una o denuklearizaciji Pjongjanga.\n(četvrtak, 09. avg 2018, 13:23)\nČista istina, ali to valjda svi već znaju, te nije problem u tome, problem je u sili.\n@Re:SSSS Svaka cast mmmmm Bravo majstore niko ne zna


Humanitarni koncert "Svi za Tustu" - Rock SvirkeRock Svirke\nHumanitarni koncert „Svi za Tustu“\nU petak 03. februara održaće se veliki humanitarni koncert pod sloganom „Svi za Tustu“ za pomoć frontmenu benda KUD Idijoti iz Pule.\nBranko Črnac, poznatiji kao Tusta, boluje od teške bolesti koja se zove mikrocelularni karcinom . Nakon što se karcinom u predelu grla uspešno smirio, sada su zahvaćena pluća sa čime vodi tešku borbu.\nKako bi malo lakše prebrodio ovu tešku borbu, njegovi prijatelji, kolege muzičari su odlučili još jednom u nizu da mu pomognu. Među njima su: grupe Hladno pivo, Psihomodo Pop, Pokret otpora, Macola bend, Reanimacija, Tito’s bojs,…\nU akciju se može uključiti svako ko ima mogućnosti i želje da pomogne, pa i simbolično, prenose hrvatski mediji.


Stravična saobraćajka: Poginula Trebinjka, mještani zanijemili od bola\nNa regionalnom putu PI-6140\nTrebinjka Dajana Cerovina (31) smrtno je stradala u ponedeljak naveče, u saobraćajnoj nesreći koja se dogodila u mjestu Obodina, kod Trebinja, na regionalnom putu PI-6140.\nDjevojka je upravljala automobilom pežo i u trenutku nesreće u vozilu je bila sama.\nIako je trebinjskoj policiji slučaj prijavljen tek u 22 časa, pretpostavlja se da je nesrećna djevojka nastradala mnogo ranije, prije policijskog časa, ali niko nije prolazio ovim dijelom regionalnog puta, koji je slabo frekventan otkako je u blizini izgrađena nova dionica magistralnog puta prema Herceg Novom.\nNesrećna djevojka je, kako nezvanično saznajemo, izgubila kontrolu nad vozilom i njime udarila u nešto ili sletjela s puta upravo na mjestu vozača, dok su kod zadnjeg desnog sjedišta samo ogrebana vrata, a lijeva strana automobila ostala je neoštećena.\nU mjestu Varina Gruda, gdje je Dajana živjela sa roditeljima, mještani su zanijemili od bola, jer su, kako kažu, Cerovine uzorna i fina porodica, koju je ratni vihor donio u Trebinje i ovdje su sagradili kuću.\nDajana je, kako saznajemo od njenih poznanika, rođena sestra pjevačice Verene Cerovine, koja se sa dječjih festivala iz Trebinja otisnula u pjevačke vode, dok je Dajana studirala engleski jezik, a osim sestre, ima još i brata.\nDajana je, prema priči poznanika, poginula na peti rođendan svoga sestrića, čijem se rođenju, prije pet godina, i statusom na svom Facebook profilu jako obradovala.\nTo je još više ražalostilo sve one koji poznaju tu porodicu zbog tako velike tragedije koji su doživjeli.\nDajana će biti sahranjena 25. marta na groblju Nedavić-Kalinovik, odakle potiču Cerovine, a na ovom groblju će, prema objavi porodice, primati i saučešće na dan sahrane.\nU Policijskoj upravi Trebinje, gdje je potvrđena ova nesreća, podsjećaju da su u 2020. godini u saobraćajnim nezgodama smrtno stradala dva lica na području koje operativno pokriva Policijska uprava Trebinje.\nDvije zaražene osobe prodavala sadnice na pijaci\nGoran obolio od korona virusa i naučio životnu lekciju: Shvatio sam koliko malo prijatelja imam\nKosmet: Dva zaražena lica prodavala sadnice na pijaci\nFond solidarnosti tokom vanredne situacije snositi i dodatne troškove liječenja djece u inostranstvu\n4371 glasova 73%\n1609 glasova 27%\nIzvještaj sa Banjalučke berze za 06.04.2020.\nU Srbiji od korone preminulo još sedam lica, na respiratorima 101\nDomaći blokbasteri na programu ATV!


ZAOKRET? Srbija potpisuje sporazum o slobodnoj trgovini sa Evro-Azijskom unijom, Izrael i Singapur deo paketa... | Vesti Dana\nMinistar trgovine, turizma i telekomunikacija Srbije Rasim Ljajić je izjavio da će u oktobru ove godine Srbija potpisati sporazum o slobodnoj trgovini sa Evroazijskom ekonomskom unijom.\nŠta sporazum o slobodnoj trgovini sa EA znači po EU integracije\n„Ukoliko Srbija postane deo Evropske unije (EU), neće biti u mogućnosti da implementira sporazume o slobodnoj trgovini sa Evroazijskom ekonomskom unijom. Teško mi je da sagledam, ali za sada ovakvi sporazumi otežavaju pregovore Srbije sa EU“, rekao je za Radio Slobodna Evropa (RSE) Aleksandar Libman, profesor društvenih nauka i istočnoevropskih studija na Univerzitetu Ludvig-Maksimilijan u Minhenu povodom nedavne najave ministra trgovine Srbije Rasima Ljajića da se u januaru 2019. očekuje potpisivanje Sporazuma o slobodnoj trgovini između Srbije i Evroazijske ekonomske unije.\nLibman dodaje da postoji „fundamentalna kontradikcija“ između priključivanja EU i realizacije nezavisne spoljnotrgovinske politike koja nema nikakve veze sa Unijom.\n„Ukoliko se sadržina sporazuma i trgovinski režim koji EU ima sa Rusijom razlikuju, priključivanje EU primoraće Srbiju da značajno revidira trenutni sporazum sa Evroazijskom ekonomskom unijom ili da ga poništi“, kaže Libman.\nSa druge strane, prema rečima Dejana Delića, direktora predstavništva Privredne komore Srbije u Rusiji, Srbija će imati velike koristi od sporazuma sa Evroazijskom ekonomskom unijom.\n„Republika Srbija i srpska poslovna zajednica potpisivanjem sporazuma će dobiti mogućnost preferencijalnog, bescarinskog izvoza i cenovnu, konkurentnu prednost, u odnosu na druge uvozne proizvode, na tržištu od preko 183 miliona stanovnika“, navodi se u odgovoru.\nPregovori o ovom sporazumu počeli su 2016. godine, a vode ih ekspertske komisije Republike Srbije, predstavnici resornih ministarstava, Privredne komore Srbije i Evroazijske ekonomske komisije.\nDok ministar Ljajić očekuje okončanje pregovora u januaru 2019, uoči posete ruskog predsednika Vladimira Putina Srbiji, Delić iz Privredne komore navodi da se početkom 2019. godine u Beogradu planira „treća runda pregovora u okviru koje će biti reči i o listama roba izuzetih iz Sporazuma, a mi očekujemo i daljoj liberalizaciji trgovine“.\nMediji su ranije izveštavali da se pregovori sa Evroazijskom ekonomskom unijom vode oko ukidanja carina proizvodima koji su izuzeti od režima slobodne trgovine, kao što su sir, živinsko meso, cigarete, kao i da je jedna od tema smanjenje carina za izvoz Fiat automobila.\nTrenutno Srbija ima bilateralne sporazume o trgovinskim odnosima sa Ruskom Federacijom, Belorusijom i Republikom Kazahstan, a ovaj sporazum sa Evroazijskom ekonomskom unijom, koju čine Belorusija, Jermenija, Kazahstan, Kirgistan i Rusija, trebalo bi da zameni ova tri bilateralna sporazuma.\n„Za oko 99 odsto proizvoda poreklom iz Srbije, koji se uvoze u Rusiju, Kazahstan i Belorusiju nema plaćanja carine, što već godinama predstavlja veliku pogodnost za srpski izvoz“, navode iz Ministarstva trgovine, turizma i telekomunikacija za Radio Slobodna Evropa.\nI saradnja sa Rusijom i članstvo u EU\nSrbija je, kada je reč o ekonomskim vezama sa Rusijom, bila u komparativnoj prednosti u odnosu na države Evropske unije jer nije uvela ekonomske sankcije Rusiji nakon krize u Ukrajini 2014. Evropska unija je, naime, donela odluku o uvođenju sankcija Rusiji kao odgovor na „ilegalnu aneksiju Krima“ i „destabilizaciju Ukrajine“.\nRusija je 2014. odgovorila na ovu odluku sankcijama i zabranila uvoz prehrambenih proizvoda sa Zapada (zemalja Evropske unije, SAD-a, Kanade i dr., prim. nov.), a ova zabrana produžena je do 31. decembra 2019. godine. Zvaničnici Srbije u više navrata su izjavljivali da neće uvoditi sankcije Ruskoj Federaciji.\nPrema mišljenju profesora Libmana, sankcije Rusiji, iako su značajne, nisu ključno pitanje u procesu pristupanja Srbije Evropskoj uniji.\n„Priključivanje Evropskoj uniji podrazumeva priključivanje carinskoj uniji EU, što nije u skladu sa potpisivanjem individualnih sporazuma o slobodnoj trgovini sa zemljama koje nisu članice EU“, navodi Libman.\nSa druge strane, Libman ističe da Evroazijska ekonomska unija ne predstavlja nikakvu alternativu Evropskoj uniji, a da sporazum koji Srbija potpisuje je deo prirodne politike Evroazijske ekonomske unije da promoviše trgovinu.\n„Evroazijska ekonomska unija je samo trgovinski blok (carinska unija). Ona nema ambiciju niti kapacitet da dostigne stepen “nadnacionalnog” i obim EU. Takođe, nema ni resurse koji se mogu porediti sa strukturnim fondovima Evropske unije, a koje bi mogla ponuditi potencijalnim novim članovima. Takođe, teško mogu zamisliti da bi Evroazijska ekonomska unija bila voljna ili da bi bila uopšte u mogućnosti da državi Zapadnog Balkana ponudi članstvo u perspektivi. Efekti ovog članstva bili bi neuporedivo manji od efekata članstva u EU, naročito kada se uzmu u obzir trenutne ekonomske poteškoće sa kojima se suočavaju Rusija i druge zemlje članice Evroazijske ekonomske unije“, kaže on.\nKada je reč o evrointegracijama i saradnji sa Rusijom, stav ekonomiste Saše Đogovića je da će Srbija morati da donese odluku budući da je čeka otvaranje Poglavlja 31 na putu članstva ka EU koje predviđa usaglašenu spoljnu politiku sa Evropskom unijom, što podrazumeva i usaglašenu politiku kada je reč o sankcijama. On kaže da Srbija koristi olakšice koje joj Rusija nudi dok taj trenutak ne dođe.\n„Srbija se nada da bi moglo da dođe do amortizovanja zategnutih odnosa između Zapada i Rusije, što bi onda olakšalo samim tim i taj proces. Ide se na kupovinu vremena i u toj kupovini vremena nastoji se da se nešto desi samo od sebe što bi Srbiji išlo u prilog, a da ne moramo da sečemo taj čvor koji je trenutno zategnut između Zapada i Istoka“, navodi Đogović.\nNa pitanje RSE da li i na koji način potpisivanje spomenutog sporazuma sa Evroazijskom ekonomskom unijom može predstavljati prepreku Srbiji u pregovorima za članstvo u EU, iz Ministarstva trgovine, turizma i telekomunikacija navode da je tekst sporazuma usaglašen sa pravilima Svetske trgovinske organizacije i odredbama Opšteg sporazuma o carinama i trgovini.\n„Ovde se ne radi o potpuno novom odnosu sa državama članicama EAEU (Evroazijske ekonomske unije, prim. aut.). Sporazum sa Rusijom funkcioniše već osamnaest godina, sa Belorusijom devet, a sa Kazahstanom osam godina. EU je sa naše strane obaveštena o navedenim pregovorima sa EAEU“, piše u odgovoru Ministarstva trgovine.\nRusija – peti izvozni partner\nPrema podacima Republičkog zavoda za statistiku o spoljnoj trgovinskoj razmeni Srbije za oktobar 2018, Ruska Federacija je peti izvozni partner Srbije. Ispred Rusije, na listi zemalja u koje Srbija najviše izvozi nalaze se Italija, Nemačka, Bosna i Hercegovina i Rumunija.\nPodaci Privredne komore Srbije za 2017. godinu pokazuju da je Srbija u Rusiju najviše izvozila jabuke, zatim hula-hop čarape, hartiju i karton i lekove. Ekonomista Saša Đogović smatra da je Srbija nedovoljno iskoristila i dosadašnje mogućnosti koje ima, kada je reč o trgovinskoj razmeni sa Rusijom.\n„Mi sada imamo nezadovoljavajuću strukturu izvoza, najviše izvozimo jabuke u Rusiju. Imajući u vidu da će Rusija za nekoliko godina imati dovoljno sopstvene proizvodnje kada govorimo o jabukama, onda će taj adut polako da nam klizi iz rukava kad govorimo o našim izvoznim performansama na ruskom tržištu“, navodi Đogović.\nĐogović ističe i da je Srbija, kada je reč o zemljama Evroazijske ekonomske zajednice, predominantno fokusirana na rusko tržište. Najavljeni sporazum sa Evroazijskom ekonomsko unijom, kako navodi, mogao bi dodatno da doprinese širenju trgovinske razmene, ali da Srbija mora da traži nove „tržišne niše“.\n„Neophodni su novi prerađivački kapaciteti kako bismo prerađivali poljoprivredne proizvode, treba unaprediti stočarsku proizvodnju i kroz inovativne centre treba pronaći proizvode koji bi naišli na tražnju u Evroazijskoj uniji“, kaže Đogović.\nEvroazijska ekonomska unija nastala je 2015. godine sa ciljem ujedinjavanja postsovjetskih država u jedan kohezivan ekonomski entitet. Evroazijska ekonomska unija zaključuje sa državama izvan saveza sporazume o slobodnoj trgovini, a ruski predsednik Vladimir Putin je u decembru 2018. izjavio da očekuje da će se ti sporazumi sa Izraelom, Srbijom i Singapurom uskoro finalizirati.


Murinjo: Dogovorio sam se sa Abramovičem za nekoliko minuta! : Nadlanu.com\nMurinjo: Dogovorio sam se sa Abramovičem za nekoliko minuta!\n"Odluka je bila laka, sastao sam se sa Abramovičem i dogovorili smo se za nekoliko minuta posle nekoliko kratkih, ali veoma pragmatičnih pitanja. Odmah sam odlučio, pitao sam gazdu da li želi da se vratim, a on je mene pitao da li ja želim da se vratim", rekao je Murinjo za klupsku televiziju.\nMurinjo je potpisao četvorogodišnji ugovor sa Čelsijem, klubom koji je već vodio od 2004. do 2007. godine.\n"Veoma sam srećan, pripremao sam se da ne budem previše emotivan pri povratku u klub, ali očigledno je da sam veoma, veoma srećan", istakao je portugalski stručnjak.\nMurinjo je posle odlaska iz Čelsija vodio Inter, sa kojim je dva puta osvojio prvenstvo Italije, nacionalni Kup i Superkup i bio je pobednik Lige šampiona, dok je potom radio u Real Madridu gde je bio šampion Španije.\n"To je bio težak trenutak jer sam imao jaku vezu sa klubom. Ako pustite emocije, mislim da je to bilo fantastično jer sam u karijeri posle toga ostvario ono što sam ciljao. Čelsi je posle toga osvojio vredne trofeje, ispisao istoriju. Sada smo ponovo zajedno u odličnom trenutku i za klub i za mene", kazao je Murinjo.\nOn je tokom prve tri sezone u Čelsiju osvojio dve Premijer lige, FA kup, Liga kup i Komjuniti šild.


► Stoltenberg: Članstvo Severne Makedonije u NATO korak ka stabilnosti regiona i\nGeneralni sekretar Atlantskog saveza Jens Stoltenberg je danas ocenio da je "ulazak Severne Makedonije u članstvo NATO još jedan važan korak ka stabilnosti Zapadnog Balkana i cele Evrope".\nStoltenberg je to izjavio u Briselu po završetku video zasedanja ministara inostranih poslova NATO, na kojem je prvi put učestvovao Nikola Dimitrov, šef diplomatije Severne Makedonije koja je zvanično postala članica Atlantskog saveza 27.marta.\nStoltenberg je uvećanje NATO na 30 članica povezao s naporima da se suzbije pandemija korona virusa, rekavši da "to pokazuje da u neizvesnim vremenima moramo pokazati našu snagu i ojačati multilateralne institucije, globalni izazovi zahtevaju globalna rešenja".\nStoltenberg je u članku u makedonskim medijima izneo mišljenje da "Severna Makedonija već ima koristi od evro-atlantske integracije", istakavši da pozdravlja odluku Evropske unije da pokrene pregovore sa Skopljem i Tiranom, uz opasku da su se "inostrana ulaganja u Severnu Makedoniju znatno uvećala otkako je ova zemlja pozvana da uđe u članstvo NATO".\nMinistri NATO su danas u zajedničkoj izjavi izrazili rešenost da pomognu svojim članicama i drugim zemljama u bitki protiv epidemije korona virusa, uključujući isporuku medicinske opreme i prenoseći im medicinska, naučna i tehnološka znanja.\nOni su dodali da NATO u tome sarađuje sa UN, Svetskom zdravstvenom organizacijom i Evropskom unijom.\nStoltenberg je predočio da je za NATO od ključne važnosti da se "ova zdravstvena kriza ne pretvori u krizu bezbednosti", dodavši da je snaga NATO netaknuta, uključujući snažnije mere rasporeda i jačanja trupa na istoku Evrope.\nOn je naveo i da će NATO produbiti partnerstvo sa Ukrajinom i Gruzijom.


Objavljeno subota, 07 januar 2017 12:47\nOpširnije: Nove javne politike za bolje funkcionisanje grada\nObjavljeno nedelja, 25 decembar 2016 10:10\nSvim našim sugrađankama i sugrađanima koji slave Božić po Gregorijanskom kalendaru čestitamo praznik.\nOpširnije: Čestitka za Božić\nOpširnije: Liga nezadovoljna budžetom za 2017. godinu\nUmesto trošenja na bendove novac usmeriti na lečenje građana\nObjavljeno sreda, 21 decembar 2016 09:30\nLiga socijaldemokrata Vojvodine pozvala je gradsku vlast u Zrenjaninu da umesto što izdvaja sredstva za nastupe bendova za proslavu Nove i Srpske nove godine te novce usmeri na lečenje onih naših sugrađana kojima je to najpotrebnije. Nažalost, danas je u našem gradu previše onih kojima život zavisi od lečenja za koje nemaju finansijska sredstva.\nOve godine se priprema i najviša jelka ikada u Zrenjaninu, a biće ih ukupno tri, pa se postavlja pitanje da li je sve to zaista neophodno ili je dovoljno obeležiti praznike sa bližnjima u skromnom okruženju. Gradska vlast posebno najavljuje spektakularnu proslavu Srpske nove godine, sa sve gostima iznenađanja. Smatramo da je lepo organizovati zabavni program za novogodišnje praznike, ali da je trebalo taj novac nabaviti od sponzora i donatora, a novac iz budžeta se mora pažljivije potrošiti.\nOpširnije: Umesto trošenja na bendove novac usmeriti na lečenje građana


Danas pronađeni ostaci lobanje, tijela ranije “nestajala”\nPredsjednik Zavičajnog udruženja Zavidovićana sa sjedištem u Doboju Zoran Blagojević rekao je Srni da je dobio informaciju da je danas na jednom lokalitetu u Vozući pronađen skeletni ostatak lobanje, te da su na teren upućeni timovi.\n“Porodice nestalih Srba željno iščekuju da sahrane barem dio tijela koji se pronađe”, izjavio je Blagojević.\nBlagojević je istakao da se na području Vozuće traga za još 129 nestalih srpskih žrtava i da je njihov pronalazak “stvar nečije dobre volje”.\nOn je istakao da su lokacije sa posmrtnim ostacima poginulih Srba dobro poznate, jer se svaki put po pronalaženju tijela izmještaju i vrše opstrukcije.\nKao primjer Blagojević navodi podatak da je ekshumiranje posmrtnih ostataka iz masovne grobnice u Paljeniku obustavljeno po dojavi da je lokacija minirana, nakon čega su tijela “nestala”.\n“Pitanje o sporoj ekshumaciji srpskih žrtava i pratećim opstrukcijama trebalo bi uputiti institucijama BiH, ali i Republike Srpske”, rekao je Blagojević.\nOn je podsjetio da je juče objavljeno da su na lokaciji Pocjelovo, na širem lokalitetu Vozuće, pronađeni posmrtni ostaci najmanje sedam lica, za koje se smatra da su žrtve srpske nacionalnosti ubijene na lokalitetu Vozuće 1995. godine.\n“Zanimljivo je da su tijela pronađena baš sada, po oslobađajućoj presudu Suda BiH Naseru Oriću”, izjavio je Blagojević.\nOn je izrazio bojazan da su svjedoci u sudskom procesu nekadašnjem komandantu Trećeg korpusa takozvane Armije BiH Sakibu Mahmuljinu izloženi pritiscima, kao što je to bilo tokom suđenja u Hagu komandantu Glavnog štaba takozvane Armije BiH Rasimu Deliću.\nBlagojević je naveo da svjedoci u oba slučaja nemaju adekvatnu zaštitu od nadležnih institucija BiH i Republike Srpske.\nOn je naveo da je 1995. godine tokom septembarske ofanzive “Uragan” na Vozuću poginulo 459 Srba, a 412 nestalo. Do danas su 283 tijela identifikovana, a 129 njih se još vode kao nestali.\n“U toj ofanizivi je prema naredbi komandanta Glavnog štaba takozvane Armije BiH Rasima Delića, sa oko 23.000 vojnika učestvovalo ukupno 13 brigada iz dva korpusa takozvane Armije BiH i odred `El mudžahedin`, uz aktivnu podršku NATO snaga za brza dejstva i pakistanskog kontingent međunarodnih mirovnih snaga” podsjetio je Blagojević.\nNa lokaciji Pocjelovo, na širem lokalitetu Vozuće, obavljena je ekshumacija tokom koje su pronađeni posmrtni ostaci najmanje sedam lica, a prema dostupnim informacijama i dokazima, riječ je o žrtvama srpske nacionalnosti koje su ubijene na lokalitetu Vozuće 1995. godine.\nTužilaštvo BiH je juče je saopštilo da su pronađeni kompletni posmrtni ostaci tri lica i nekompletni ostaci četiri nastradale osobe.\nPosmrtni ostaci biće prevezeni u Banjaluku, gdje će biti izvršeno njihovo sudsko-medicinsko vještačenje kao i utvrđivanje identiteta žrtava putem DNK analize.\nU Tužilaštvu navode da će pronalaženje ovih posmrtnih ostataka značajno doprinijeti procesuiranju predmeta ratnih zločina na području Vozuće.


Žene na iranskim izborima\nTakav pristup otežava ženama da upisuju fakultete, određene studije, ali ih potiče da ostaju kod kuće, i da rađaju djecu.\nZato i traže od Rohanija da ukine zakone koji diskriminiraju žene.\nNovinarka Farida Ghaeb zatražila je ukidanje cenzure. Web stranice koje se bave pitanjima žena znaju biti pod blokadom, pa bi ukidan je takvih blokada bio prvi korak kako bi se javnost upoznala sa ženskim pitanjima.\nOne smatraju da bi veliki napredak bio i to da ministri u vladi podržavaju ravnopravnost spolova. Nažalost, istaknule su, postoji mogućnost da ministar kulture bude osoba koja podržava poligamiju u Iranu.


Sasvim drugačiji časovi fizike kroz prizmu projektne nastave | Savremena gimnazijaSavremena gimnazija\nSasvim drugačiji časovi fizike kroz prizmu projektne nastave\nFebruary 4, 2022 Comments Off on Sasvim drugačiji časovi fizike kroz prizmu projektne nastave\nU vreme kada su učenici prinuđeni da deo nastave prate i onlajn, profesori prirodnih nauka suočavaju se sa dodatnim izazovima kada je reč o organizaciji projektne nastave.\nProfesorka fizike Nina Stevančević uspešno je održala niz ovakvih časova, a učenici su posebno bili zainteresovani za temu kinematike. Na času obrade ove nastavne jedinice objasnili su i definisali osnovne pojmove kružnog kretanja, našli vezu između kružnog i translatornog kretanja i primenili osnovne zakone kinematike u svakodnevnom životu.\nTimski duh, projektna nastava i zanimljiva fizika\nU pitanju je bio timski rad, a učenici su uspešno odbranili pripremljene projekte na sledećem času.\nNa ovaj način savremeni gimnazijalci su se podsetili šta znače timski duh, projektna nastava i zanimljiva fizika.\nDeo atmosfere sa časova prenosimo kroz fotografije u nastavku.


RTCG - Radio Televizija Crne Gore - Nacionalni javni servis :: Svijet :: Kineska vlada upozorila demonstrante\nZBOG PROTESTA 06. 08. 2019. 21:44 >> 21:43 0\nKineska vlada upozorila demonstrante\nKineski zvaničnik zadužen za Hongkong rekao je da je samo pitanje vremena kada će biti kažnjeni organizatori višesedmičnih protesta.\nProtesti traju nekoliko sedmica, a u više navrata bili su nasilni.\nAP prenosi da komentari portparola kineskog kabineta ukazuju da će Peking zauzeti čvršći stav prema protestima i da nema namjeru da počne dijalog o zahtjevima demonstranata za političkim reformama.\nOn je pozvao građane da odbiju pozive demonstranata i njihov promotivni materijal, kao i da se suprotstave prekidima u saobraćaju.\nBBC prenosi upozorenje Pekinga demonstrantima da se ne "igraju vatrom" i da ne "potcjenjuju snagu odgovora vlade".\nIstovremeno, grupa aktivista sa maskama i šeširima održala je konferenciju za novinare, prvu od početka dvomjesečnih protesta, sa koje su pozvali liderku Hongkonga Keri Lam da narodu vrati moć i da se "pozabavi" njihovim zahtjevima.\nOni su poručili da nemaju veze ni sa jednom političkom partijom ili organizacijom i istakli da je njihov cilj da stvore platformu za građane Hongkonga preko koje će moći da iskažu nezadovoljstvo vladom i policijom.\nAktivisti su se obratili samo dan nakon što je policija bacila suzavac na demonstrante širom Hongkonga.\nDemonstracije su počele zbog zakona o ekstradiciji koji predviđa da se građaninu Hongkonga može suditi u centralnoj Kini, ali su kasnije prerasli u širi protest protiv gradske uprave i centralne vlade u Kini.


Samit Rusije, Turske, Nemačke i Francuske istiskuje Ameriku iz Sirije - Sputnjik Srbija\n15:33 20 Mart 2019\nUdarna vest: Karadžić osuđen na doživotni zatvor\nSamit Rusije, Turske, Nemačke i Francuske istiskuje Ameriku iz Sirije\n© AP Photo / Ibaa News Agency\n20:32 01.10.2018 (osveženo 21:31 01.10.2018) Preuzmite kraći link\nZadatak da se stavovi Francuske i Nemačke približe stavu država garanta astanskog procesa — Turske, Rusije i Irana umnogome pada na pleća predsednika Putina i Erdogana. Ako Pariz i Berlin uvide potrebu da se suprotstave prisustvu SAD u ovom regionu, to će biti ključni korak na putu obezbeđivanja stabilnosti u Siriji i na Bliskom istoku uopšte\nKancelarka Nemačke Angela Merkel na zajedničkoj konferencije za medije sa predsednikom Turske Redžepom Tajipom Erdoganom u Berlinu izrazila je nadu da će samit lidera Rusije, Nemačke, Turske i Francuske, u vezi sa situacijom u sirijskoj provinciji Idlibu, biti održan već u oktobru. Kao što je poznato, inicijativa da se održi susret u tom formatu je potekla od predsednika Erdogana i Rusija je ideju podržala. Sredinom septembra u Istanbulu je već bio održan sastanak lidera pomenutih država.\nŠef sirijske diplomatije: Koalicija SAD direktno podržava teroriste\nDželaletin Javuz, penzionisani kapetan turske vojne mornarice i savetnik predsednika ultradesničarske Partije nacionalističkog pokreta, u komentaru za Sputnjik je istakao da iz perspektive mirovnog regulisanja sirijskog konflikta, samit četiri države bi bio važan ne samo zbog ostvarivanja bezbednosti za civilno stanovništvo, već i zbog istiskivanja Amerikanaca iz ovog regiona, imajući u vidu da Vašington konstantno pokušava da ojača svoje prisustvo, podržavajući naoružane formacije Kurda, ali i stvarajući svoje nove baze.\n„Kao što je poznato, jedan od glavnih zadataka u okviru rešavanja problema Idliba jeste ostvarivanje uslova kako bi tri i po miliona žitelja Idliba moglo bezbedno da živi. Jer ako bi na toj teritoriji došlo do oružanog konflikta, to bi dovelo do ogromnog migracionog toka. Takav razvoj događaja ne želi da dozvoli ni Turska, ali ni države EU, posebno Nemačka i Francuska“, kaže sagovornik Sputinjka.\nJavuz dodaje da najveći deo tereta na svojim leđima nosi Nemačka koja je primila oko milion izbeglica. U Francuskoj nema tako velikog broja migranata, ali vlada Makrona bi želela da sačuva svoj uticaj u sirijsko-libanskom regionu. Osim toga, kako ističe Javuz, prelazak američkog predsednika Trampa na trgovinske ratove i njegova taktika da ostvari pritisak na čitav niz država EU, konkretno uz pomoć antiruskih sankcija, doveli su do zbližavanja država EU i Turske.\n„Pretpostavljam da je Erdogan, kao inicijator ideje održavanja samita četiri ključne države: Rusije, Nemačke, Turske i Francuske, ovu ideju prethodno razmotrio sa predsednikom Putinom tokom sastanka u Sočiju. Sada je jasno da je svima neophodan čvrst i izvodljiv plan rešavanja sirijskog konflikta. Niko ne želi novi veliki talas sirijskih izbeglica“, objašnjava penzionisani kapetan turske mornarice.\nSirijski ministar: S-300 stiže na vreme, američka baza nema budućnost\nAli izraditi takav plan nije jednostavno, imajući u vidu čitav niz spornih momenata. Najpre, nije do kraja rešeno pitanje situacije u Idlibu i za sada nije jasno na koji način će militantima biti omogućeno povlačenje iz zone demilitarizacije i gde će im biti dozvoljeno da se nastane.\nDrugo, ali ne manje važno pitanje u vezi je sa širokom teritorijom istočno od Eufrata, koju u ovom trenutku kontrolišu Sirijske demokratske snage. Kao što je poznato, SAD putem savezništva sa kurdskim snagama žele da ojačaju i osiguraju svoje prisustvo u tom regionu. Zato će verovatno jedno od najtežih pitanja biti traženje prihvatljivog rešenja.\n„Ako stav vodećih država EU, na prvom mestu Francuske i Nemačke, povodom ovog pitanja postane bliži stavu država garanta astanskog procesa — Turske, Rusije i Irana, ovaj problem će moći mnogo efikasnije da se rešava. Zadatak da se stavovi Francuske i Nemačke približe stavovima druge strane umnogome pada na pleća predsednika Erdogana i Putina. Ako Pariz i Berlin uvide potrebu da se suprotstave prisustvu SAD u ovom regionu, to će biti ključni korak na putu obezbeđivanja stabilnosti u Siriji i na Bliskom istoku uopšte“, zaključio je Javuz.\nsamit, Angela Merkel, Redžep Tajip Erdogan, Sirija, Nemačka, Francuska, Rusija, Turska\n15:25Ništa nije kao pre: Krim danas izgleda ovako (video)\n15:20Pogledajte: Reakcija na presudu Karadžiću u Potočarima (video)\n15:11Kontra magazin: Egipat se pod pretnjom sankcija gura u naručje Rusiji\n14:58Karadžić osuđen na doživotni zatvor\n14:54Senagalac u Italiji zapalio autobus u kome su se vozila deca\nŠok na berzama: Paladijum pregazio zlato, Rusija glavni „krivac“\nUhapšen Turčin koji je ubio troje, a ranio devetoro ljudi u Utrehtu\nRusija o ulasku Brazila u Alijansu: Setite se šta skraćenica NATO znači


nedelja, 11. oktobar 2015. 18:17h\nGradonačelnik Pančeva čestitao Borkoviću na uspehu i pozvao Pančevce na svečani doček šampiona Grad Pančevo\nU čestitki gradonačelnika piše: Želim u ime građana Pančeva i u svoje lično ime da čestitam našem sugrađaninu Dušanu Borkoviću, uspeh koji je postigao,najveći u svojoj karijeri, prvo mesto na šampionatu Evrope u automobilizmu.\nOvo je još jedna evropska titula koju naši sportisti, Pančevci, donose u Srbiju, odnosno u naš grad. Siguran sam da će Duca nastaviti sa uspesima koje postiže iz godine u godinu, s ponosom predstavljajući naš grad i Srbiju. Radeći na svojoj karijeri, pokazao si još jednom da Pančevo vredi i da je nedvosmisleno sportski grad, piše u čestitci gradonačelnika.\nOn je u čestitki još jednom pozvao sve Pančevce na doček Dušana Borkovića, koji će Grad Pančevo organizovati u utorak, 13. oktobra u 18 časova na platou ispred Gradske uprave.


Granični prelaz Bajmok - Srbija kakvu želimo da imamo\nGranični prelaz Bajmok – Srbija kakvu želimo da imamo\nTanjug 7. februara 2019. 11:41\nBAJMOK – Granični prelaz Bajmok, jedan od osam između Srbije i Mađarske, u čiju je rekonstrukciju po najvišim svetskim standardima uloženo 2,1 milion evra, otvoren je danas.\nMinistar finansija Sinisa Mali poručio je da taj prelaz, izgrađen po najvišim standardina, pokazuje kakvu Srbiju želimo da imamo.\nPrelaz pokazuje koliko se Srbija promenila i kako se menja, koliko smo na dobrom putu unapređenja odnosa sa EU, rekao je Mali na otvaranja prelaza koji će znatno rasteretiti najfrekventnije prelaze na severu Srbije.\nRadovi na modernizaciji prelaza Bajmok, koji će unaprediti kvalitet života lokalnom stanovništvu, olakšati putovanja, a carini i policiji rad, trajali su 18 meseci, rekao je Mali i najavio da će, pored radova na prelazu Sot, biti rekonstruisani i prelazi Gostun i Kotroman.\nSvečanosti su prisustvovali šef delegacije EU u Srbiji Sem Fabrici, pomoćnik ministra ze evropske integracije Branko Budimir i direktor Uprave carina Miloš Tomić.\nGranični prelaz Bajmok izgrađen u skladu sa najvišim standardima i sadrži sve što je neophodno za nesmetano funkcionisanje putničkog prometa i efikasan rad granicnih službi.\nOd uloženih 2,1 milion evra, 1,8 miliona obezbeđeno je iz pristupnih fondova EU, a 300.000 evra kroz nacionalno sufinansiranje. Pored toga, za nadzor na radovima izdvojeno je dodatnih 240.000 evra.\nNovoizgrađeni prelaz Bajmok je udaljen tridesetak kilometara od Subotice. Očekuje se da će rasteretiti neke od najfrekventnijih prelaza u zemlji, Horgoš i Kelebiju, koji su udaljen 50, odnosno 30 kilometara.\nUprava carina je stvorila i sve neophodne uslove na prelazu za autobuski saobraćaj.\nNa prelazu Bajmok, kao i do sada, neće biti teretnog saobraćaja.


pH vrednost kože: Ovo treba da znate! - Savršena\npH vrednost kože: Ovo treba da znate!\nKristali limunske kiseline pod mikroskopom (Foto: www.seaofinguenity.blogspot.com)\n“Ljutnja je kiselina koja više može da naudi sudu u kom se nalazi nego da bilo šta uradi tamo gde je prosuta.” – Mark Tven\npH (Potential of Hydrogen) vrednost kože je podatak koji nam govori koliko je površina naše kože kisela odnosno bazna. Skala merenja je u opsegu od 0 do 14, gde 7 predstavlja neutralnu sredinu (voda), niže vrednosti od 7 označavaju da je sredina kisela, a više vrednosti da je sredina bazna (alkalna).\n5,5 – ovaj broj označava blago kiselu sredinu i koža bi trebalo da ima pH vrednost u opsegu između 5 i 5,5. Proučavanjem velikog broja slučajeva i merenjem ustanovljeno je da u visokom procentu (čak 50%) pH vrednost pada ispod 5 ili raste iznad 5,5.\nŠta utiče na promenu pH vrednosti?\nKoža čija je pH vrednost nešto ispod 5 izgleda zdravije i lepše po subjektivnim procenama ispitanika, dok sa naučnog stanovišta takva vrednost deluje povoljno na fiziološku kožnu floru koja je veoma važna u zaštiti kože. Bakterije koje normalno naseljavaju našu kožu sprečavaju razvoj patogenih bakterija.\nBakterije se normalno razvijaju i vole atmosferu koja je vlažna, pH neutralna (7) sa temperaturom od 37C. Otuda je naša koža kisela i normalna temperatura tela ispod 37.\nKisela površina kože omogućava normalno funkcionisanje brojnih enzima, vitamina A, utiče na sastav masnoće u epidermisu, jednom rečju utiče na to da je naša koža zdrava i da izgleda lepo.\nIstraživanja su pokazala da u Evropi, čak i čista voda iz vodovoda čija je pH vrednost oko 8, remeti pH vrednost kože i povećava je na 6. Nakon šest sati od, na primer, umivanja, pH kože se vraća na svoju normalnu vrednost.\nAHA kiseline koje se koriste u kozmetičkim preparatima, retinol ili retinska kiselina, ako se ne upotrebljavaju na pravi način i odgovorno, a pre svega umereno mogu da naruše pH vrednost kože i tako poremete njenu osnovnu zaštitnu funkciju. Koža je pre svega barijera koja sprečava da gubimo vlagu i sprečava strane nepoželjne materije i otrove da prodru unutar kože.\nS jedne strane veoma kisele supstance (AHA, retinol), a s druge strane veoma bazne supstance (sapuni) na isti način štete koži i to tako što je isušuju uklanjanjem površinskog sloja masti i slabe njenu zaštitnu ulogu.\nAko je pH vrednost pomerena blago prema alkalnim vrednostima, to pogoduje razvoju bakterija koje uzrokuju stvaranje akni, atopijskog dermatitisa i sl., čak i kada su to bakterije koje u normalnim uslovima naseljavaju našu kožu i nisu uopšte štetne.\nS jedne strane potrebno je da vam krema prija, a s druge strane potrebno je održavanje kiselog omotača na koži radi očuvanja njene lepote i pre svega svih funkcija koje obavlja. Kreme uvek prvo testirajte, a naročito ako imate osetljivu kožu. Lagano i prolazno peckanje može da znači naprosto da vam ne odgovara pH vrednost kreme.\n[tweetherder]pH vrednost kozmetičkog proizvoda bi trebalo da se kreće u opsegu od 4,2 do 6,2. [/tweetherder]Pojedine aktivne komponente ili konzervansi da bi bili aktivni zahtevaju određeni pH opseg (često uzan) konačnog proizvoda. Pa tako vitamin A (retinol) u proizvodima za podmlađivanje zahteva kiselu sredinu, takođe i AHA kiseline, urea za hidrataciju i druge.\nVerovatno će u budućnosti biti obavezno da na deklaracijama stoji pH vrednost kreme. Danas to nalazimo jedino na komercijalnim pakovanjima vode za piće zajedno sa mineralnim sastavom.\nKako to za korisnika ne bi bio samo još jedan podatak koji stoji na kutiji (koju priznajte bacate odmah) potrebno je na odgovarajući način informisati klijenta o značenju pH vrednosti. Već sada postoje profesionalni uređaji koji mogu da izmere pH vrednost kože. Taj podatak može biti važan u izboru odgovarajuće kreme, kozmetičkog tretmana ili lečenju kožnog oboljenja.\nHandbook of cosmetic science and technology, third edition, 2009.\nTags: Izdvajamo, Kolumne, koža, ph vrednost\nNovi trend: Kozmetički tretman za vašu... vaginu!?\nTamara Gerić 26/01/2015


U Velikoj Sali Općine Visoko danas je prezentiran projekat Fiskalni monitor BiH. Fiskalni monitor u BiH je servis koji prati prihode i rashode općina u BiH i građanima omogućava jednostavan prikaz tokova novca u jedinicama lokalne samouprave. Ciljevi inicijative su objediniti javne podatke kroz jedinstvenu platformu, informisati širu javnost o izvršenju budžeta na lokalnom nivou i ojačati građansku svijest o značaju transparentnog budžetiranja. Ovaj projekat implementira Sarajevska škola za nauku i tehnologiju (Sarajevo School of Science and Technology), a donator je Međunarodni republikaski institut.\nZana Karkin, koordinatorica projekta Fiskalni monitor u Bosni i Hercegovini, rekla je: „Cilj projekta je da podrži transparentnost općina koristeći nove informacione tehnologije. Drago nam je da je načelnica Babić odlučila da stupi u saradnju s nama. Već smo imali panel diskusiju koja se održala prije mjesec dana u prostorijama Škole za nauku i tehnologiju, koja i implementira ovaj projekt, i načelnica je učestvovala u diskusiji i razgovarala o svojim prethodnim iskustvima kao ministrica za finansije. Ovo je studija koju je realizovao Međunarodni republikanski institut i želimo da prezentujemo dobre prakse koje su usvojene u Slovačkoj da bi podržala svoje lokalne vlasti. Kada je riječ o fiskalnom monitoru u Bosni i Hercegovini, to je projekt zamišljen tako da se prikupe budžetski podaci općina u Bosni i Hercegovini i da se oni objave na jednoj web stranici. Dakle, ne radi se samo o planovima budžeta već o izvršenjima budžeta. Dosad imamo dvadeset općina koje se smo objavili na toj web stranici i građani na stranici mogu proći kroz sve prihode, rashode, mogu vršiti usporedbe različitih budžetskih stavki.”\nDanašnjoj prezentaciji prisustvovali su načelnica općine, vijećnici te predstavnici mjesnih zajednica.


11. maj : Nadlanu.com\nObjavljeno 10. maja 2007. / 00:00:00\n330 - Rimski car Konstantin I Veliki proglasio je grčki grad Vizant za novu prestonicu Rimskog carstva. Grad, koji je po njemu nazvan Konstantinopolj (Carigrad) osvojili su Turci 1453. i kao Istanbul bio je prestonica Otomanskog carstva do 1923.\n1988 - U Moskvi je umro britanski novinar i dvostruki agent Harold Adrijan Rasel, "Kim" Filbi (Adrian Russell, Philby), jedan od najuspešnijih špijuna u sovjetskoj obaveštajnoj službi.\n2002 - Umro je Džo Bonano (Joe Bonanno) poznat pod imenom "Džo Banana" (97), jedan od osnivača američke mafije, koji nikada nije osuđivan tokom desetina godina koliko se nalazio na čelu "pet porodica" koje su se bavile organizovanim kriminalom.\n2003 - Potpredsednik Demokratske partije socijalista (DPS) Filip Vujanović izabran je za predsednika Crne Gore.\n2004 - U 93. godini umro je Fil Gerš (Phil Gersh), jedan od najpoznatijih holivudskih agenata, koji je decenijama zastupao vodeće holivudske zvezde, uključujući Hemfrija Bogarta (Hemphery), Dejvida (David) Nivena i Džejmsa Mejsona (James Mason).


Svečani doček srpskog paraolimpijskog tima iz Tokija u Skupštini grada (UŽIVO, VIDEO)\nU Skupštini grada Beograda upravao se održava svečanost povodom povratka srpskog paraolimpijskog tima iz Tokija.\nNa našem Fejsbuk profilu "Beograd na Blic" možete uživo da pratite ovu svečnaost.\nParaolimpijski komitet Srbije (POKS) želi da sumira uspešan nastup svojih sportista na Paraolimpijskim igrama Tokio 2020 i da se zahvali na podršci svojim glavnim partnerima.\nOvoj svečanosti prisustvovaće članovi srpskog paraolimpijskog tima u Tokiju, gradonačelnik Beograda Zoran Radoičić, predstavik Ministarstva omladine i sporta i ambasador Delegacije EU u Srbiji, Emanuele Žiofre.\nEKSPLOZIJA U BUBANJ POTOKU Oblak dima nad Beogradom, iz fabrike u kojoj je bilo 100 radnika odjeknulo NEKOLIKO DETONACIJA! (VIDEO)\nVučić predlaže Skupštini grada da deo savskog šetališta ponese ime jasenovačkih žrtvava\nPovodom obeležavanja Dana primirja: U Ljubljani i Beogradu izložba "Rukopisni listovi iz Velikog rata" (FOTO)


Predstavljen projekat "Znanjem do posla", mladima će u Pirotu biti dostupan Centar za vođenje karijere i stručno usavršavanje - Pirot Plus Online\nPredstavljen projekat "Znanjem do posla", mladima će u Pirotu biti dostupan Centar za vođenje karijere i stručno usavršavanje\n13. decembar 2016. 15:00 Lokalna samouprava Pirot Plus Online\nMladima u Pirotu koji traže posao u pomoć stiže savremeni Centar za vođenje karijere i stručno usavršavanje u kojem će moći besplatno da uče veštine koje poslodavci traže i tako povećaju svoje šanse da dođu do posla. Posebna pažnja u radu Centra biće posvećena razvoju poslovnih veština kod mladih iz osetljivih društvenih grupa.\nDanas je tim povodom održana prezentacija Projekta „Znanjem do posla“ u okviru kojeg će Centar u Pirotu biti pokrenut.\nNa prezentaciji su o projektu i planovima za smanjenje nezaposlenosti kod mladih, govorili gradonačelnik Pirota Vladan Vasić, direktor projekta „Znanjem do posla“ Kristof Bauman i Miloš Colić ispred Udruženja građana “Osveženje” i ZIP Centra za mlade, koji će sprovoditi Projekat u Pirotu.\nU izjavi za medije pre početka prezentacije Kristof Bauman istakao je da je ovaj Projekat nastao usled partnerstva vlada Srbije i Švajcarske kojim se bore protiv nezaposlenosti mladih. Program će obuhvatiti saradnju lokalne samouprave, škola, malih i srednjih preduzeća i roditelja kako bi mladima bilo omogućeno da dođu do prave odluke i budu uspešni prilikom zapošljavanja.\nPre zvaničnog početka prezentacije Projekta prisutne je pozdravio gradonačelnik Vladan Vasić ističući da je Gradska uprava rado pristupila Projektu jer žele da rade na ekonomskom osnaživanju grada i pruže što više šansi mladima. Vasić je naglasio da će ovaj program će za pozitivnu posledicu imati poboljšanje ekonomskog ambijenta u gradu, što je njihov permanentni zadatak.\nDirektor projekta “Znanjem do posla”, Kristof Bauman prisutnima je ukratko predstavio detalje ovog Projekta posebno naglašavajuči da se na njemu pažljivo radi već dve godine i da je nastao kao rezultat razgovora predsednika Vlade Srbije i predsednika švajcarske konfederacije. Kako je rekao ovo je posledica njihove zajedničke brige za problem nezaposlenosti kod mladih, a zadovoljstvo je da je to briga koju deli i Grad Pirot. Bauman kaže da je Pirot grad sa velikom stopom nezaposlenosti mladih, ali i da ima značajne ekonomske potencijale za razvoj i postoje šanse da se promoviše zapošljivost mladih.\nMiloš Colić, predsednik Zip centra za mlade i UG “Osveženje”, rekao je ovom prilikom da ovim Projektom započinju veliki korak ka ostvarenju ciljeva koje su zacrtali od početka rada Zip centra. Sa namerom da izađu u susret potrebama poslodavaca, nezaposlenih ljudi i trening provajdera uspostaviće savremeni Centar za vođenje karijere i stručno usavršavanje gde će mladi moći da u početku besplatno dobiju uslugu za učenje i dobijanje veština koje će im pomoći da lakše dođu do posla. Centar će predstavljati sponu između kompanija, pružaoca obuka i nezaposlenih lica, rekao je Colić.\nMeđu prisutnima bio je i predstavnik kompanije Ino-Ing Gradnja, Milan Đelić, koji je svoj rad započeo u Zip centru, a sada je jedan od potencijalnih poslodavaca. Đelić želi da sarađuje u realizaciji ovog Projekta.\nCentar za vođenje karijere će pored obuke, nuditi mladima i usluge savetovanja pri odabiru i nastavku karijere, a biće otvoren uz podršku Vlade Švajcarske i projekta Švajcarske organizacije za saradnju i razvoj (SDC), a kroz partnerstvo sa Udruženjem građana “Osveženje” i Zip centrom za mlade iz Pirota.\nČetvorogodišnji projekat “Znanjem do posla” za cilj ima podsticanje bržeg ekonomskog razvoja grada Pirota, zaustavljanje odlaska mladih i razvoj lokalnog tržišta rada kako bi se Pirot učinio privlačnijom destinacijom za investicije.\nProjekat “Znanjem do posla” vredan je 6,3 miliona švajcarskih franaka (oko 720 miliona dinara) i realizuje se u okviru saradnje Vlada Švajcarske i Srbije za smanjenje nezaposlenosti kod mladih i to kroz dve paralelne aktivnosti – izgradnju sistema za stručno usavršavanje mladih, te aktiviranje partnerstva lokalne zajednice i privrede za aktivno rešavanje problema nezaposlenosti kod mladih.\nCentri slični Pirotskom biće otvoreni za sve mlade koji traže posao ili mogućnosti za dalje stručno usavršavanje i u Kragujevacu, Knjaževcu, Novom Pazaru i Kruševcu. U razvoju ovih centara biće korišćena pozitivna iskustva sličnih organizacija iz Švajcarske.\nCentar za vođenje karijere i stručno usavršavanje


Kompromis u Ligi šampiona: Svakom učesniku 350 miliona evra! – Sportexpress.rs\nKompromis u Ligi šampiona: Svakom učesniku 350 miliona evra!\nnapisao/la redakcija januar 22, 2021 mode_comment0\nFIFA i ostale krovne organizacije svetskog fudbala bile su izričite – svaki igrač koji bude deo zatvorene Superlige oko koje se spekuliše, neće moći da učestvuje na SP ili kontinentinalnim takmičenjima.\nMeđutim, pritisak klupske aristokratije sve je veći, a na stranicama rimske “Republike” piše da bi UEFA mogla da se nađe sa njima na pola puta i za deset dana predloži plan za reformu Lige šampiona koja bi zaličila na košarkašku Evroligu.\nDakle, oformilo bi se novo takmičenje sa početkom od 2024, sa 20 ekipa, od kojih je 15 već poznato: Mančester s., Mančester j., Čelsi, Totenhem, Liverpul, Arsenal, Real, Barselona, Atletiko Madrid, Inter, Milan, Juventus, Bajern, Borusija D, PSŽ. Za preostalih pet timova još nije ustanovljeno kako bi se priključili, postoje opcije za neku vrstu kvalifikacija ili prema poziciji sa UEFA liste.\nTermini bi ostali isti, utorak i sreda, s tim što bi učesnici bili podeljeni u dve grupe po deset, od kojih bi četiri najbolja išla u nokaut-fazu. Pominje se i da bi 15 osnivača imalo zagarantovan profit od 350 miliona evra po sezoni.\nMIROTIĆ JE VELIKI SRBIN: Barsin as ljubio ikonu (FOTO)\nJunajted ide dalje: “Đavoli” šokirali Liverpul u FA Kupu (VIDEO)


Konjufca i Cakaj: Produbiti saradnju Kosova i Albanije\nGranice između Republike Kosovo i Republike Albanije ne treba uopšte da postoje, treba ih ukloniti odmah i naše zemlje treba da uživaju neograničenu slobodu kretanja i neometanu mogućnost za produbljavanje ekonomske saradnje, kazao je Cakaj\nZulfija Jakupi | 19.02.2020\nMinistar spoljnih poslova i dijaspore Kosova Glauk Konjufca i vršilac dužnosti ministra za Evropu i spoljne poslove Albanije Gent Cakaj složili su se da se saradnja dve zemlje mora produbiti, javlja Anadolu Agency (AA).\nNakon jednosatnog sastanka, na zajedničkoj konferenciji za medije, ministar Konjufca je istakao da se odnosi Kosova s Albanijom ne mogu opisati kao prijateljski, bliski i odlični, zato što su to više bratski odnosi. On je kazao da se na desetine do sada potpisanih sporazuma trebaju primeniti te da i pored velikog posla urađenog do sada ima prostora da se saradnja još više proširi.\n„Otkako je Haradinajeva vlada uvela takse od 100 posto na robu iz Srbije trgovina sa Albanijom u odnosu na Kosovo porasla je za 300 odsto. Ali to se nije dogodilo u istoj meri sa razmenama koje idu sa Kosova u Albaniju. To će se popraviti i to trebamo regulisati, jer naravno da naši trgovinski i ekonomski odnosi treba da odražavaju obostrani interes“, rekao je Konjufca.\nKonjufca je zahvalio Vladi Albanije i ministru Cakaju na pomoći i zaštiti interesa Kosova na međunarodoj sceni, posebno u vezi s kampanjom Srbije za povlačenje priznaja Kosova. Kazao je i da ga je Cakaj informisao da je Albanija tokom predsedavanja OEBS-om spremna da pomogne Kosovu da se pronađe način za prijem Kosova u tu evropsku organizaciju.\nMinistar Cakaj je rako da je ponosan što je u svojoj rodnoj zemlji i što može da podrži novu Vladu Kosova. On je zahvalio na solidarnosti koju je narod Kosova iskazao nakon zemljotresa koji je pogodio Albaniju prošle godine, kazavši da je upravo zemljotres pokazao koliko je granica između dve zemlje simbolična.\n“Ustvari, granice između Republike Kosovo i Republike Albanije ne treba uopšte da postoje, treba ih ukloniti odmah i naše zemlje treba da uživaju neograničenu slobodu kretanja i neometanu mogućnost za produbljavanje ekonomske saradnje”, kazao je Cakaj.\nOn je naveo da je sa ministrom Konjufcom razgovarao o zajedničkim diplomatskim predstavništvima u svetu i da su se složili da se mobilišu radne grupe koje će pripremiti plan rad za nastavak te uspešne saradnje. Kazao je da su do sada otvoreni zajednički konzulati u Bariju, Minhenu, Kopenhagenu, kao i zajednička ambasada u Kamberi u Australiji.\nCakaj je naglasio da je predložio stvaranje zajedničke političke platforme za lobiranje za priznanje Kosova i za razmenu prakse u procesu evroatlanskih integracija.\nVršilac dužnosti ministra za Evropu i spoljne poslove Albanije je podsetio da je pojačan rad Albanije na pomaganju svim Albancima u regionu. On je kazao da je završena procedura za otvaranje generalnog konzulata u Ulcinju, Crna Gora, da se privodi kraju procedura za otvaranje konzulata u Strugi, Severna Makedonija, i da se čeka odgovor od Srbije za otvaranje konzulata u Preševskoj dolini.\nIstakao je da je jako važno i što je po prvi put formirana koalicija političkih partija Albanaca u Preševskoj dolini koje će sa jednom zajedničkom listom izaći na predstojeće izbore u Srbiji.\nCakaj je kazao da je tom sporazumu, osim Vlade Albanije, doprineo i predsednik Kosova Hashim Thaci.\nKoalicija, po njemu, znači unifikaciju političkog spektra Albanaca u Preševskoj dolini, povećavanje kapaciteta za odbranu prava Albanaca koja su u Srbiji često ugrožena, kao i direktnu vezu sa Albanijom.\nAlbanıja Gent Cakaj Glauk Konjufca Kosovo\nKosovska bokserka Donjeta Sadiku osvojila bronzu nakon poraza u polufinalu Svetskog prvenstva u Istanbulu\nMinistri odbrana Turkiye i Kosova razgovarali o bilateralnim i regionalnim temama\nKosovo: Predsednik Skupštine Konjufca sastao se s crnogorskim liderom Đukanovićem\nMilo Đukanović u Prištini: Podržavamo članstvo Kosova u Savetu Evrope